hotchpotch/miracl-hf-unified huggingface dataset:
সীমা আঁতিল
সীমা আঁতিল (জন্ম ২৭ জুলাই ১৯৮৩) হলেন একজন ভারতীয় প্রমীলা ক্রীড়াবিদ। তিনি ডিসকাস নিক্ষেপ বিষয়ে ভারতের প্রতিনিধিত্ব করেন।
হরিয়াণার সোনিপাত জেলায় খেওদা গ্রামে সীমা আঁতিলের জন্ম হয়। ১১ বছর বয়সে হার্ডলার এবং লং জাম্পার হিসাবে তাঁর ক্রীড়াজীবন শুরু হয়, কিন্তু পরবর্তীকালে তিনি ডিসকাস থ্রোর প্রতি আকৃষ্ট হন। ২০০০ সালে স্যান্টিয়াগো বিশ্ব জুনিয়ার চ্যাম্পিয়ানশিপে স্বর্ণপদক লাভ করার পর সীমা "মিলেনিয়াম চাইল্ড" (সহস্রাব্দের শিশু) এই নামে বিখ্যাত হন। সোনিপতের সককারী কলেজে তিনি পড়াশোনা করেন।
২০০০ সালের বিশ্ব জুনিয়র চ্যাম্পিয়নশিপে সীমা স্বর্ণপদক জেতেন, কিন্তু সিউডোএফিড্রিন ড্রাগ নেওয়ার কারনে ডোপ টেস্টে তাঁর পজিটিভ নমুনা পাওয়া যায় এবং তাঁর স্বর্ণপদক কেড়ে নেওয়া হয়। সেই সময় এই জাতীয় অপরাধের ক্ষেত্রে চালু আইন অনুসারে, জাতীয় ফেডারেশন তাঁর পদক কেড়ে নেওয়ার পাশাপাশি তাঁর উপর জন সতর্কীকরন জারি করে। ২০০২ এ পরবর্তী বিশ্ব জুনিয়ার চ্যাম্পিয়ানশিপে তিনি ব্রোঞ্জ পদক লাভ করেন।
২০০৬ কমনওয়েলথ গেমসে সীমা রৌপ্যপদক জেতেন এবং ২৬শে জুন ২০০৬ এ হরিয়ানা সরকার তাঁকে ভীম পুরস্কার দিয়ে সন্মানিত করেন। ২০০৬ এশিয়ান গেমসে তাঁর অনুপস্থিতি নিয়ে সংবাদ মাধ্যমে প্রচুর কথা উঠে আসে। এশিয়ান গেমস শুরুর আগেই ডোপ টেস্টে তাঁর স্টেরয়েড (স্ট্যানোজোলোল) রিপোর্ট পজিটিভ হয়। যদিও জাতীয় ফেডারেশন তাঁকে কলঙ্ক মুক্ত ঘোষনা করে গেমসে অংশগ্রহনের সুযোগ দেয়। কিন্তু কোনো কারনে তিনি দল থেকে সরে যান এবং গেমস থেকে দূরে থাকেন। ২০১০ কমনওয়েলথ গেমসে তিনি ব্রোঞ্জ পদক লাভ করেন। ২০১২ লন্ডন অলিম্পিকে ব্যক্তিগত ইভেন্টে তিনি ১৩তম স্থান গ্রহন করেন। ২০১৪ সালে কমনওয়েলথ গেমসে রৌপ্য এবং এশিয়ান গেমসে তিনি স্বর্ণ পদক জেতেন।
সীমা আঁতিল তার প্রশিক্ষক ও প্রাক্তন ডিসকাস থ্রোয়ার অংকুশ পুনিয়াকে বিবাহ করেন। অংকুশ এথেন্সে ২০০৪ গ্রীষ্মকালীন অলিম্পিকে ভারতের প্রতিনিধিত্ব করেন।
হোজাই বিধানসভা কেন্দ্র
হোজাই (বিধানসভা কেন্দ্র) ভারতবর্ষের উত্তর পূর্ব রাজ্য আসামের ১২৬ বিধানসভা কেন্দ্রের মধ্যে অন্যতম । এছাড়া হোজাই নগাঁও লোকসভা কেন্দ্রের একটি অংশ।
ডিসফানিয়া মিলিটারিস
ডিসফানিয়া মিলিটারিস("Dysphania militaris") হল 'জিওমেট্রিডি' গোত্রের এক প্রজাতির মথ। এরা দিবাচর ও সাধারনত এদের দিনের বেলায় উড়তে দেখা যায়। এর উজ্জ্বল রঙের জন্য অনেকে একে প্রজাপতি ভেবে ভুল করে। সাধারণত দক্ষিণ এশিয়ার বিভিন্ন অঞ্চলে এদের দেখতে পাওয়া যায়। প্রায় সদৃশ কয়েকটি প্রজাতিও এসব অঞ্চলে দেখা যায়। এদের মধ্যে কয়েকটি আবার এর সাথে খুব নিকট সম্পর্কযুক্ত।
লার্ভার খাদ্য প্রধানত "Carallia sp.", "Kandelia candel" ও "Rhodomyrtus tomentosa" ইত্যাদি উদ্ভিদ।
ও পি জ্যাইসা
ওরচাত্তেরী পুথিলাভিতিল জ্যাইসা(জন্ম ২৩মে ১৯৮৩) ও পি জ্যাইসা নামেই ক্রীড়াজগতে সমাদৃত। ইনি কেরলের একজন দৌড়বীর। তিনি ম্যারাথন এ বর্তমান জাতীয় রেকর্ডধারী এবং বেজিং এ ২০১৫ বিশ্ব চ্যাম্পিয়নশিপে ২:৩৪:৪৩ সময়ে করে তিনি জাতীয় রেকর্ড তৈরী করেন। বেজিং এ জ্যাইসা ২০১৫ মুম্বাই ম্যারাথন করা ২:৩৭:২৯ সেকেন্ড সময়কে উন্নত করেন। ৩০০০ মিটার স্টেপলচেজ এও তিনি পূর্বতন জাতীয় রেকর্ডের অধিকারিনী।
বর্তমানে জ্যাইসা স্পোর্টস এক্সেলেন্স প্রোগ্রামের আওতায় জে এস ডবলু স্পোট্ররস এর দ্বারা সমর্থিত।
চাংগানাসের এর Assumption কলেজের প্রাক্তন ছাত্রী জ্যাইসা ১৫০০মিটার, ৩০০০মিটার, ৩০০০মিটার স্টেপলচেজ ৫০০০ মিটার ইত্যাদি মিডল ডিসটেন্স এবং লং ডিসটেন্স ইভেন্টে প্রতিদ্বন্দ্বিতা করেন। ২০০৫ সালে ব্যাংককে অনুষ্ঠিত প্রথম এশিয়ান ইনিডোর গেমস এ তিনি ১৫০০ মিটার এবং ৩০০০মিটার বিভাগে সস্রপদক জেতেন। ২০০৬ সালে পাট্টায়া তে অনুষ্ঠিত এশিয়ান ইন্ডোর গেমস এ তিনি তাঁর পারফরমেন্স ধরে রাখতে পারেনপ্নি এবং ১৫০০ মিটার এ রৌপ্য এবং ৩০০০ মিটার এ ব্রোঞ্জ লাভ করে তাঁকে সন্তুষ্ট থাকতে হয়।
অস্ট্রেলিয়ার মেলবোর্নে অনুষ্ঠিত ২০০৬ কমনওয়েলথ গেমস এ জ্যাইসা ভারতের প্রতিনিধিত্ব করেন। দোহা এশিয়াড এ ৫০০০ মিটারে তিনি ব্রোঞ্জ পদক পান।
জ্যাইসা স্টেপলচেজ শুরু করেন ২০০৮ সাল থেকে, মাদুরাই এ অনুষ্ঠিত আন্তঃরাজ্য চ্যাম্পিয়নশিপে তিনি জাতীয় খেতাব জয় করেন। ৩০০০মিটার স্টেপলচেজ ১০:০৩.০৫সেকেন্ড সময়ে সম্পন্ন করে তিনি জাতীয় রেকর্ড ভংগ করেন। পাটিয়ালা(৭ই আগস্ট ২০১০) ৫০ তম জাতীয় আন্তঃরাজ্য অয়াথেলেটিক্স চ্যাম্পিয়নশিপে সুধা সিং এর কোচি তে করা ১০:০৯.৫৬ সেকেন্ড সময় এর রেকের্ড ভেঙ্গে নতুন রেকর্ড গড়েন তিনি।
দক্ষিণ কোরিয়ার ইনছন এ ২০১৪ এশিয়াড জ্যাইসা ১৫০০ মিটারে ৪:১৩.৪৬সময়ে সম্পন্ন করে ব্রোঞ্জ পদক লাভ করেন। পরের বছর ২০১৫ সালে মুম্বাই ম্যারাথন এ তিনি তাঁর প্রথম ম্যারাথন এ আত্মপ্রকাশ করেন এবং ১৯ বছরের রেকর্ড ভেঙ্গে ভারতীয় মহিলা বিভাগে প্রথম স্থান অর্জন করেন (সব মিলিয়ে অষ্টম স্থান)।
জ্যাইসার নিজের রাজ্য অনুষ্ঠিত জাতীয় গেমসে এই ম্যারাথন দৌড়বীর ৫০০০ মিটারে সহজেই বাকী প্রতিদ্বন্দ্বদের পরাস্ত করেন এবং সোনা জেতেন।
আগস্ট ২০১৫ তে, জ্যাইসা বেজিং এ বিশ্ব চ্যাম্পিয়নশিপে ম্যারাথন এ অংশ নেন এবং ৫২ জনের মধ্যে ১৮তম স্থান অর্জন করেন, তাঁর প্রতিদবন্ধি সুধা সিং এর থেকে এক ধাপ এগিয়ে থাকেন। জ্যাইসা এবং সুধা দুজনই তাদের পূর্বের রেকর্ড উন্নত করেন। মুম্বাই ম্যারাথন এ এবং দুজনেই স্বীয় প্রদর্শনের মাধ্যমে ২০১৬ রিও অলিম্পিকে প্রতিদবন্ধিতা করার যোগ্যতা অর্জন করেছিলেন।
আব্দুস সামাদ (বীর বিক্রম)
আব্দুস সামাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি গণবাহিনীর অধীনে সেক্টর-৬-এ যুদ্ধ করেন।
তিনি কুমিল্লা জেলার দেবীদ্বার উপজেলায় জন্মগ্রহণ করেন। তার পিতার নাম সুন্দর আলী ও মাতা নুরজাহান বেগম|
তিনি বাংলাদেশ সেনাবাহিনীতে নায়েক সুবেদার পদে কর্মরত অবস্থায় অবসর গ্রহর করেন|
বর্তমানে তিনি দেবিদ্বার উপজেলার মুক্তিযোদ্ধা কমান্ডার।
ভদ্রবিলা ইউনিয়ন
ভদ্রবিলা ইউনিয়ন বাংলাদেশের নড়াইল জেলার একটি প্রশাসনিক এলাকা। এই ইউনিয়নটি ২০০১ সালে স্থাপিত হয়।
ভদ্রবিলা ইউনিয়নটি জেলা সদর থেকে ৭.১ https://www.goo.gl/maps/Nff1TueyoP62 কিলোমিটার দক্ষিণ-পূর্ব দিকে অবস্থিত। ভদ্রবিলা ইউনিয়নের উত্তরে আউড়িয়া ইউনিয়ন, পূর্বে বাঁশগ্রাম ইউনিয়ন, দক্ষিনে কালিয়া উপজেলার চাঁচুড়ি ইউনিয়ন। এই ইউনিয়নটির আয়তন ১৩ বর্গ কিলোমিটার।
ভদ্রবিলা ইউনিয়নটি ২০টি গ্রামের সমান্বয় গঠিত; এগুলো হলোঃ ভদ্রবিলা, পলাইডাঙ্গা, মহানাগ, মিরাপাড়া, আটেরহাট, ডহররামসিদ্ধি, পাইকড়া, চন্ডিতলা, পাচুড়িয়া, শ্রীফলতলা, ছাগলছিড়া, বাগডাঙ্গা, রামসিদ্ধি, সরকেলডাঙ্গা, রায়খালী, দিঘলিয়া, মাথাভাঙ্গা, ফুলশ্বর, ভবানীপুর, ঝিকরা।
ইউনিয়রনে শিক্ষার হারঃ ৬৪%।
এখানে রয়েছেঃ
মোহাম্মাদ ইউসুফ (রাজশাহী ক্রিকেটার)
মোহাম্মাদ ইউসুফ (জন্মঃ অজানা) একজন পূর্ব পাকিস্থানের প্রথম-শ্রেণীর ক্রিকেটার ছিলেন যিনি , রাজশাহীয়ের হয়ে খেলতেন । ১৯৬৪ সালে তিনি একক প্রথম-শ্রেণীর ক্রিকেট খেলেন ।
সংগীতা ঘোষ
সংগীতা ঘোষ (জন্ম: ১৮ আগস্ট ১৯৭৬) একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি "দেশ মেই নিকলা হোগা চান্দ" নামক টেলিভিশন ধারাবাহিকে পাম্মি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি বেশ কয়েকটি পুরস্কার অনুষ্ঠান এবং টেলিভিশন ধারাবাহিকের সাথেও জড়িত। তিনি জনপ্রিয় অনুষ্ঠান "নাচ বালিয়ে"-তে ও পরিচারিকা হিসেবে ছিলেন, যেখানে তিনি বিভিন্ন ধরণের নৃত্য প্রদর্শন করেন।
ঘোষ তাঁর দশ বছর বয়সকালেই অভিনয় জীবনে পদার্পণ করেন, তার প্রথম ধারাবাহিক "হম হিন্দুস্তানি"। তিনি "নির্মা", "ডোনেয়ার শুটিং" এর মত বেশশ কয়েকটি ব্রান্ডের জন্যে মডেলিংও করেন। ঘোষ কর্তৃক অভিনীত ধারাবাহিকগুলির মধ্যে "দেশ মেই চান্দ নিকলা হোগা" অন্যতম; এটিতে অভিনয়ের মাধ্যমেই তিনি একজন অভিনেত্রী হিসেবে জনপ্রিয়তা পায়। এছাড়া তার উল্লেখ্য ধারাবাহিকগুলি হল "ক্যেহতা হে দিল জীলে জারা", "বিরাসাত" ইত্যাদি।
তিনি জয়পুরের পোলো খেলোয়াড় "শৈলেন্দ্র সিং রাঠৌর" এর সাথে বিবাহ করেন।
কার্যকরী মূলক
জৈব যৌগের অণুর মধ্যে উপস্থিত থেকে যে সকল মূলক ঐ যৌগ গুলির রাসায়নিক ধর্ম নির্ধারন করে তাদের কার্যকরী মূলক (functional group) বলে। বিভিন্ন কার্যকরী মূলক বিশিষ্ট জৈব যৌগ গুলিকে কয়েকটি নির্দিষ্ট শ্রেণীতে বিভক্ত করা হয়। একই কার্যকরী মূলক বিশিষ্ট জৈব যৌগের রাসায়নিক ধর্ম প্রায় একই রকম হয়ে থাকে। যদিও এদের রাসায়নিক সক্রিয়তা পার্শ্ববর্তী কার্যকরী মূলকের ওপর অনেকটাই নির্ভরশীল। কার্যকরী মূলকের নাম থেকেই জৈব যৌগের অণুগুলির নামকরণ করা হয়ে থাকে।
আই.ইউ.পি.ইউ.সি এর নামকরণের নিয়ম অনুযায়ী কার্যকরী মূলকের উপস্থিতি অনুযায়ী জৈব যৌগ গুলিকে বিভিন্ন শ্রেণিতে বিভক্ত করা হয়েছে। নিম্নে তাদের লিপিবদ্ধ করা হল। এখানে উপস্থিত R এবং R' পার্শবর্তী কার্বন চেইন বা হাইড্রোজেন বোঝানোর জন্যে ব্যবহার করা হয়েছে।
CH3-O
-NH2
জায়ন ম্যান্সফিল্ড
জায়ন ম্যান্সফিল্ড () (জন্ম ভেরা জায়ন পালমার; ১৯ এপ্রিল, ১৯৩৪ – ২৯ জুন, ১৯৬৭) একজন মার্কিন চলচ্চিত্র, টেলিভিশন ও মঞ্চ অভিনেত্রী ছিলেন। ম্যান্সফিল্ড ১৯৫৫ সাল নাগাদ বিপুল জনপ্রিয়তা লাভ করেন, ১৯৫৬ সালে হলিউড তারকা এবং ১৯৫৭ সাল নাগাদ হলিউডের প্রধানতম কীর্তিমান ব্যক্তিত্বে পরিণত হন। গোড়ারদিকে তিনি একজন নাইটক্লাব বিনোদনকারী, গায়িকা, এবং প্লেবয়দের প্লেসংগীনী ছিলেন। তিনি ১৯৫০-এর দশক, ১৯৬০- এর দশকে ম্যারিল্যন মনরোয়ে সহ তিনিও টুয়েন্টিয়েথ সেঞ্চুরি ফক্সের একজন প্রধানতম প্রণয় প্রতীক অভিনেত্রী ছিলেন। এছাড়াও তিনি তাঁর ব্যক্তিগত জীবন এবং শারীরিক কসরতের বহুল প্ররারের জন্যেও বিখ্যাত ছিলেন, যেমন পোশাক বিভ্রাট
জায়ন ম্যান্সফিল্ডের অভিনয় জীবন স্বল্পস্থায়ী হলেও, তিনি বিভিন্ন বক্স অফিসে সাফল্যলাভ করেছিলেন এবং তিনি থিয়েটার ওয়ার্ল্ড অ্যাওয়ার্ড এবং একটি স্বর্ণ গ্লোব জয় করেন। তিনি ১৯৫৫ ও ১৯৫৬ সালের ব্রডওয়ে সংস্করণ ও ১৯৫৭ সালের হলিউড চলচ্চিত্র সংস্করণে কাল্পনিক অভিনেত্রী রিটা মার্লোর ভূমিকায় এবং "উইল সাক্সেস স্পইল রক হান্টার" চলচ্চিত্রে আস্বাদপূর্ণ অভিনয় করেন। তাঁর অভিনীত অন্যান্য বড় চলচ্চিত্রগুলি মধ্যে "দ্যা গার্ল কান'ট হেল্প ইট" (১৯৫৬), "দ্যা ওয়েওয়ার্ড বাস" (১৯৫৭), এবং "টূ হট টু হ্যান্ডেল" (১৯৬০) ইত্যাদি উল্লেখযোগ্য। ১৯৬৩ সালের যৌনপ্রকাশ মূলক চলচ্চিত্র "প্রমিস! প্রমিস!"-এ প্রধানতম মার্কিন অভিনেত্রী হিসেবে তিনিই প্রথম চলচ্চিত্রে উলঙ্গ ভূমিকায় অভিনয় করেন। ম্যান্সফিল্ডের পেশাদারী নামটি তাঁর প্রথম স্বামী, জনসংযোগ পেশাদার পল ম্যান্সফিল্ড এর নাম থেকে এসেছে। ১৯৬৭ সালে, ম্যান্সফিল্ড তাঁর ৩৪ বছর বয়সে একটি কার দুর্ঘটনায় অন্য আরও দুজন সহ নিহত হন।
জায়ন ম্যান্সফিল্ড ১৯ এপ্রিল, ১৯৩৩ সালে ব্রায়ন মাওর, পেনসালভানিয়ায় জন্মগ্রহণ করেন এবং তাঁর নাম রাখা হয় ভেরা জায়ন পালমার। তিনি তার পিতা মাতার একমাত্র সন্তান ছিলেন।
বজরাটেক সবজা পাইলট উচ্চ বিদ্যালয়
বজরাটেক সবজা পাইলট উচ্চ বিদ্যালয় চাঁপাই নবাবগঞ্জ জেলার অর্ন্তগত ভোলাহাট থানার বজরাটেক গ্রামে অবস্থিত। এটি ১৯৬৫ সালে প্রতিষ্ঠিত।
উপজেলা থেকে প্রায় ২.০০ কিলোমিটার পূর্বে অবস্থিত। ২নং গোহালবাড়ী ইউনিয়ন পরিষদের পার্শ্বে ২০০ মিটার পূর্বদিকে অবস্থিত। উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে।
বজরাটেক সবজা পাইলট উচ্চ বিদ্যালয়ে ৮২৭ জন ছাত্র/ছাত্রী এবং ২৯ জন শিক্ষক/শিক্ষিকা ও ৫ জন কর্মচারী রয়েছে।
এলাকাবাসীর উদ্যোগ ও মরহুম ইউসুফ আলী মহাজনের (ওয়াকাপ স্টেটের) পৃষ্ঠপোষকতায় উনার স্ত্রী মরহুমা সবজা বিবির নামে বিদ্যালয়টির নামকরণ করা হয় বজরাটেক সবজা পাইলট উচ্চ বিদ্যালয়।
বজরাটেক সবজা পাইলট উচ্চ বিদ্যালয়টি চাঁপাই নবাবগঞ্জ জেলার ২১৬ টি সরকারী –বেসরকারী মাধ্যমিক বিদ্যালয়ের মধ্যে সেরা দশের তালিকার স্থান অক্ষুন্ন রেখেছে। আরো বিস্তারিত-
নিজাত রহিমভ
নিজাত রহিমভ (; জন্ম: ১৩ আগস্ট, ১৯৯৩) বাকুতে জন্মগ্রহণকারী অভিবাসন প্রত্যাশী কাজাখস্তানী ভারোত্তোলক। এর পূর্বে নিজ জন্মভূমি আজারবাইজানের পক্ষে আন্তর্জাতিক ক্রীড়াঙ্গনে প্রতিনিধিত্ব করেছেন তিনি।
২০১০ সালের গ্রীষ্মকালীন যুব অলিম্পিকের আসরে আজারবাইজানের পক্ষে স্বর্ণপদক এনে দেন। এছাড়াও, ২০১৩ সালের জুনিয়র বিশ্ব ভারোত্তোলন চ্যাম্পিয়নশীপে রৌপ্যপদক জয় করেন তিনি। একই সালে অনুষ্ঠিত গ্রীষ্মকালীন ইউনিভার্সিয়াডে আজারবাইজানের পতাকা বাহক ছিলেন। কিন্তু, ডোপিং টেস্টে শরীরে নিষিদ্ধ মাদক অক্সান্ড্রোলোন ও ডিহাইড্রোমেথিল্টেস্টোস্টেরোনের অস্তিত্ব থাকায় জুন, ২০১৩ সাল থেকে তাকে ২ বছরের জন্য ক্রীড়াঙ্গনে অংশগ্রহণ থেকে বিরত রাখা হয়। ২০১৬ সালের রিও অলিম্পিকে ৭৭ কেজি ওজন শ্রেণীতে কাজাখস্তানের পক্ষে স্বর্ণ জয় করেন। পাশাপাশি ক্লিন ও জার্কে ২১৪ কেজি ওজন উত্তোলন করে নতুন বিশ্বরেকর্ড স্থাপন করেন তিনি।
বরপেটা লোকসভা কেন্দ্র
বরপেটা লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
বরপেটা লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
নিয়তি (চলচ্চিত্র)
নিয়তি জাকির হোসেন রাজু পরিচালিত ড্রামা, রোমান্টিক চলচ্চিত্র। এটি ভারত এবং বাংলাদেশ এর যৌথ প্রয়োজনায় নির্মিত হয়। চলচ্চিত্রটি ১২ আগস্ট, ২০১৬ তারিখে মুক্তি পায়। এতে প্রধান ভুমিকায় অবতির্ন হন আরিফিন শুভ এবং নবাগত জলি। সিনেমাটির শুটিং শুরু হয় ১৫ নভেম্বর ২০১৫ তারিখে আশুলিয়ার একটি বাড়িতে ঘরোয়া মহরত এর মাধ্যমে।
হিরোপ্রধান এই ছবিটি ‘নোটবুক’ আর ‘হান্ড্রেড ডেজ উইথ মিস্টার এরোগেন্ট’র প্লট অনুসরণ করেছে।
কিড ভার্সেস ক্যাট
কিড ভিসেস ক্যাট একটি এনিমেটেড টেলিভিশন ধারাবাহিক যেটি স্টুডিও বি এর দ্বারা নির্মিত, এবং ওয়াই টিভি এবং জেটিক্স এ প্রথম সম্প্রচার করা হয়। আরন এইচ বাইয়াম, এটি ২০০৭ সালের ১৯ শে ফেব্রুয়ারী প্রকাশ করা হয়। এটি পরিচালনা করেছেন। এটি এমন একটি যুবক বালককে কেন্দ্র করে শুরু হয়েছে যে তার ছোট বোনের বিড়ালের সাথে সব সময় যুদ্ধ করত করন সে বিড়াল সত্যি কারের ভিনদেশী ছিলো।
এটি কানাডাতে ২৫ শে অক্টবর ২০০৮ থেকে জুন ৪ ২০১১ এ সম্প্রচার করা হয়। এটির দুটি সিজন এবং ৫২ টি পর্ব রয়েছে।
কিড ভিসেস ক্যাটের আসল তালিকা
যখন কুপের ছোট বোন মিলি একটা অদ্ভুদ বিড়াল বাসায় অনলে কুপের জীবন অসান্তিতে পরিপূর্ণ হয়ে যায়। কিন্তু কুপ খব শিঘ্রই মিশ ক্যাটের দুর্বলতা গুলো জানতে পারল সেগুলে হলো বরুন, চুল ওয়ালা বিড়াল ইত্যাদি। মিঃ ক্যাট দেখতে সুদর্শন বুদ্ধিমান এবং কুপের সাবচেয়ে বড় প্রতিদন্ধি ছিলো। বিড়াল গ্রহের প্রণিরা কুপের বিরুদ্ধে যুদ্ধ ঘোষনা করল। সে প্রতিটা যুদ্ধে মিঃ ক্যাটকে প্রতিহত করে এবং সে বিশ্ববাসীকে জানানোর চেষ্টা করে। মিঃ ক্যাটের মূল উদ্দেশ্য ছিলো এই পৃথিবীকে ধ্বংস করা।
প্রথম সিজনে রয়েছে কুপ,ক্যাট,মিলি,বুর্ট,ওল্ড লেডি মানসন এবং ডেনিস।প্রথম সিজনের সুরুতে তারা জম্বি ক্যাট নামক একটা খেলা খেলে।কুপ তখনই বিপদের মুথে সম্মুক্ষীন হয়েছে যখন মিঃ ক্যাটের সত্যিকারের পরিচয় প্রকাশ করতে চায়।এটি কিড ভিসেস ক্যাট খ্রিস্টমাস পর্বের দ্বারা শেষ হয়।
দ্বিতীয় এবং শেষ পর্বে রয়েছে একটি নতুন চরিত্র ফুনা মানসন সে ওল্ড লেডি মানসনের ভাতিজা।
শব্দ গ্রহনে এরিন ম্যাথিউস
কুপ ১০ বছরের যুবক বালক যে বিড়ালটিকে যখন তার সাথে প্রথম দেখা করে। যখনই সে বিগালটির সত্য প্রকাশ করতে যায় তখনই সে বিপদের সম্মুক্ষীন হয়। সে বিড়ালটির প্রতিটি পদক্ষেপে নজর দারী করে।
ডিজনি এক্সডি
ও প্রিয়া তুমি কোথায় (অ্যালবাম)
ও প্রিয়া তুমি কোথায় বাংলাদেশী শিল্পী আসিফ আকবরের প্রথম সঙ্গীত অ্যালবাম। এটি সাউন্ডটেকের ব্যানারে ৩০ জানুয়ারি ২০০১ সালে মুক্তি পায়। এই অ্যালবামটি ব্লকবাস্টার হিট হয়। সেই সময় অ্যালবামটির ৬০ লক্ষ কপি বিক্রি হয় এবং বাংলাদেশ ইতিহাসে সর্ব কালের সর্বোচ্চ আয়কারী অডিও অ্যালবাম হয়ে ওঠে। এই অ্যালবামটির দ্বারা আসিফ আকবর দ্রুত জনপ্রিয়তা লাভ করেন।
এই অ্যালবামে মোট ১২টি গান আছে। যার মধ্যে "ও প্রিয়া তুমি কোথায়" গানটি তুমুল জনপ্রিয়তা পায়।
সিনেমাওয়ালা
সিনেমাওয়ালা ২০১৬ সালে মুক্তিপ্রাপ্ত এবং কৌশিক গাঙ্গুলী পরিচালিত একটি চলচ্চিত্র। সিনেমার মূল চরিত্র "কমলিনী" নামের সিনেমাহল। ছবির কাহিনী পশ্চিম বাংলার ছোট এক শহরে বসবাসকারী প্রনবেন্দু দাস নামের একজন সিনেমা হল মালিককে নিয়ে।
ছোট্ট এক শহরের সিনেমা প্রদর্শক প্রণবেন্দু দাসকে ঘিরে ‘সিনেমাওয়ালা’র কাহিনি গড়ে উঠেছে। সিনেমার মূল চরিত্র হচ্ছে "কমলিনী" নামের সিনেমাহল যার কোন কদর নেই ডিজিটাল থিয়েটার বা প্রজেক্টরের কারনে। আগের দিন ফুরিয়ে গেছে। প্রজেক্টর দিয়ে মেলায় ডিভিডির মাধ্যমে ছবি দেখানো হয়। মাটিতে বসে পাঁচ টাকা আর পিছনে চেয়ারে বিশ টাকা। নতুন ডাইনামিক সিনেমাহল হাউজফুল।
কমলিনী অচল। কমলিনীর প্রজেক্টর বিক্রি। পুরাতন বৃদ্ধ প্রজেকশনিস্ট হরির ভালবাসার আবেগ মিশ্রিত ডায়লগ প্রজেক্টরকে জড়িয়ে ধরে। ২৩ বছর বয়স থেকে কমলিনীর প্রজেক্টর চালান। মনে হচ্ছে এই প্রজেক্টর তার সন্তান।
তার সন্তান তাকে ছেড়ে চলে যাচ্ছে। সন্তানকে জড়িয়ে ধরে আছেন তিনি। একটু পরই সন্তান চলে যাবে। সন্তানের শোকে হরির প্রজেকশন রুমে আত্মহত্যা। সিনেমাওয়ালার সব কিছু রিলে,ফিল্ম পুড়িয়ে ফেলা। মনে হচ্ছে একটি সিনেমাহলের কান্না।
হল মালিকের বা সিনেমাওয়ালার চরিত্রটি ফুটিয়ে তুলেছেন পরাণ বন্দ্যোপাধ্যায় যিনি ছবির প্রদর্শক। সাথে আছেন অনেক দিনের পুরাতন প্রজেকশনিস্ট হরি। হরি চরিত্রে অরুন গুহঠাকুরতা। সিনেমাওয়ালার ছেলের চরিত্রে পরমব্রত চট্টোপাধ্যায়। যে কিনা জালি,পাইরেটেড,চোরাই ডিভিডি বিক্রেতা।
৪৬ তম ইন্টারন্যাশনাল ফিল্ম ফেস্টিভ্যাল অফ ইন্ডিয়ার আয়োজনে ইউনেস্কো ফেলিনি অ্যাওয়ার্ড জয়ী চলচ্চিত্রটি নিউ ইর্য়ক চলচ্চিত্র উৎসব, ২০১৬ চেন্নাই আন্তর্জাতিক চলচ্চিত্র উৎসব, পুনে আন্তর্জাতিক চলচ্চিত্র উৎসব,আইএফএফ দিল্লি, আইএফএফ কেরালা, বেঙ্গালুরু আন্তর্জাতিক চলচ্চিত্র উৎসবে নির্বাচিত হয়েছে।
উত্তরকাশী
উত্তরকাশী (হিন্দি: उत्तरकाशी) শব্দটির অর্থ হলো উত্তরের কাশী। এটি ভারতের উত্তরাখণ্ডের একটি জেলা শহর এবং এই জেলার সদর দপ্তর। সমুদ্রতল থেকে ১১৫৮ মি উচ্চতায় ভাগীরথী নদীর তীরে এই শহরের অবস্থান। এখানে অসংখ্য মন্দির এবং আশ্রমের দেখা পাওয়া যায়। এছাড়াও নেহরু ইনস্টিটিউট অফ মাউন্টেনিয়ারিং এই শহরেই অবস্থিত। কাশী (বারানসী) অর্থাৎ বারাণসী শহরের সঙ্গে এই শহরের নামের সাদৃশ্য লক্ষ্য করা যায়। "বরুণ পর্বতের " পাশে "বরুণা " এবং "অসি" নদীর সঙ্গমস্থলে এই শহরের অবস্থান।
উত্তরকাশী হিমালয়ের একটি অত্যন্ত প্রাচীন তীর্থক্ষেত্র।অ সংখ্য সাধু সন্ত এখানে বিমুক্তকামী হয়ে সাধনা করেছিলেন। পবিত্র এই তীর্থক্ষেত্রকে অর্ধচন্দ্রাকারে বেষ্টন করে বয়ে চলেছে উত্তরবাহিনী গঙ্গা।এই উত্ত্ররকাশীতেই জ্যোতিরধামের রাজাকে উত্তরাখণ্ডে বৈদিক ধর্ম পুনস্থাপনের কাজে আত্মনিয়োগের করার উপদেশ দিয়ে বিদায় নিয়েছিলেন আচার্য শঙ্কর।
উত্তরকাশীর অবস্থান . এটির গড় উচ্চতা ১১৬৫ মিটার (৪৪৩৬ ফুট). মূল ভূখণ্ডের অধিকাংশই পাহাড়ি, এবং এই অঞ্চলের উপর দিয়ে উত্তরকাশী জেলার অনেক ছোট এবং বড় নদী প্রবাহিত হয়েছে। যার মধ্যে যমুনা এবং গঙ্গা (ভাগীরথী) সবচেয়ে বড় এবং পবিত্র। এয়েই দুই নদীর উৎপত্তিস্থল যমুনোত্রী ও গঙ্গোত্রী (গোমুখ) এই জেলাতেই অবস্থিত।
২০০১ সালে ভারতের আদমশুমারি অনুযায়ী সকালে এ শহরের জনসংখ্যা ছিল ১৬২২০. এখানে পুরুষদের জনসংখ্যার হার ৫৭% এবং নারীদের ৪৩%। উত্তরকাশীর গড় সাক্ষরতার হার ৭৮%, যা জাতীয় গড়ের তুলনায় বেশী। পুরুষদের ক্ষেত্রে গড় সাক্ষরতার হার ৮৩% এবং নারীদের মধ্যে এই হার ৭১%। এখানকার ১১% জনসংখ্যা ৬ বছরের অধীন। এখানকার অধিকাংশ নাগরিক গাড়োয়ালি। এছাড়াও বৃহৎ সংখ্যক পাঞ্জাবি, কুমায়ুনি ও উত্তর ভারতের অন্য অংশের লোকজন এখানে বসবাস করেন। এখানে উল্লেখযোগ্য ভাবে ভুটিয়াদের দেখা পাওয়া যায়।
এই অঞ্চলের মানুষ হিন্দি ও গাড়োয়ালি ভাষায় কথা বলে থাকেন।
২০০৩ সালে বরুনাবত ধসের ফলে অন্যান্য শহর থেকে অনেক লোক এই শহরে চলে আসে। ফলে এই শহরের জনবসতি উল্লেখযোগ্য ভাবে বেড়ে যায়। সময়ের সঙ্গে সঙ্গে শহরের উন্নতি এবং জনসংখ্যা দুইয়েরই বৃদ্ধি হয়। কিন্ত ২০১২ এবং ২০১৩ সালে বন্যা বিপর্যয়ের ফলে এই শহর বিশেষভাবে ক্ষতিগ্রস্ত হয়। এর ফলে এই শহর থেকে বহু লোক দেরাদুন এর মত নিরাপদ স্থানে চলে যায়।
এই শহরে ছেলে ও মেয়েদের স্কুল, জুনিয়র কলেজ এবং গাড়োয়াল বিশ্ববিদ্যালয়ের অধীনে একটি ডিগ্রি কলেজ আছে। মূল শহরের থেকে ৩-৪ কিলোমিটার দূরে জোশিয়ারা অঞ্চলে একটি সরকারি পলিটেকনিক কলেজ আছে, যা বৃত্তিমূলক উচ্চশিক্ষা প্রদান করে।
২০১৬ গ্রীষ্মকালীন অলিম্পিকে সৃষ্ট বিশ্ব ও অলিম্পিক রেকর্ডসমূহ
একগুচ্ছ বিশ্বরেকর্ড ও অলিম্পিক রেকর্ড ব্রাজিলের রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে স্থাপিত হয়। সমাপণী অনুষ্ঠানে বিভিন্ন ক্রীড়া বিষয়ে সৃষ্ট প্রকৃত সংখ্যা হিসেবে ২৭টি বিশ্বরেকর্ড এবং ৯১টি অলিম্পিক রেকর্ডের কথা ঘোষিত হয়।
বাংলাদেশের জাতীয় শোক দিবস
১৫ আগস্ট বাংলাদেশের জাতীয় শোক দিবস হিসেবে পালন করা হয় ৷
­­­১৫ আগস্ট ১৯৭৫, স্বাধীন বাংলাদেশের স্থপতি জাতির জনক বঙ্গবন্ধু শেখ মুজিবুর রহমান ধানমণ্ডির ৩২ নম্বরের নিজ বাসায় সেনাবাহিনীর কতিপয় বিপথগামী সেনাসদস্যের হাতে সপরিবারে নিহত হন ৷ সেদিন তিনি ছাড়াও ঘাতকের বুলেটে নিহত হন তাঁর স্ত্রী বঙ্গমাতা বেগম ফজিলাতুন্নেসা মুজিব ৷ এছাড়াও তাদের পরিবারের সদস্য ও আত্মীয়স্বজনসহ নিহত হন আরো ২৬ জন ৷
১৫ আগস্ট নিহত হন মুজিব পরিবারের সদস্যবৃন্দ: ছেলে শেখ কামাল, শেখ জামাল ও শিশু পুত্র শেখ রাসেল; পুত্রবধু সুলতানা কামাল ও রোজী কামাল; ভাই শেখ আবু নাসের, ভগ্নিপতি আব্দুর রব সেরনিয়াবাত, ভাগনে শেখ ফজলুল হক মণি ও তার অন্তঃসত্ত্বা স্ত্রী বেগম আরজু মণি ৷ বঙ্গবন্ধুর জীবন বাঁচাতে ছুটে আসেন কর্নেল জামিলউদ্দীন, তিনিও তখন নিহত হন ৷ দেশের বাইরে থাকায় বেঁচে যান জননেত্রী শেখ হাসিনা ও তার ছোটবোন শেখ রেহানা ৷প্রতি বছর ১৫ আগস্ট জাতি গভীর শোক ও শ্রদ্ধায় স্মরণ করে বঙ্গবন্ধু ও তাঁর পরিবারের সকল সদস্যদের, পালিত হয় জাতীয় শোক দিবস ৷
কাশী বিশ্বনাথ মন্দির (দ্ব্যর্থতা নিরসন)
কাশী বিশ্বনাথ মন্দির শব্দটি দ্বারা নিম্নের যেকোন বিষয় নির্দেশ করা হতে পারে:
কাশী বিশ্বনাথ মন্দির, উত্তরকাশী
কাশী বিশ্বনাথ মন্দির ভারতের উত্তরাঞ্চলের উত্তরকাশী শহরে অবস্থিত একটি বিখ্যাত হিন্দু মন্দির। উত্তরকাশী ভৈরব চকের কাছে এই মন্দিরের অবস্থান। উখিমঠ বা কেদারনাথের মন্দিরের আদলে এই মন্দিরটি নির্মিত হয়।
প্রবেশদ্বারের পরে ডান দিকে আছে প্রাচীন গণেশ মন্দির। মন্দির চত্বরের ডান দিকে টিনের ছাউনির নীচে অনেকগুলো যজ্ঞ কুণ্ড আছে। এর বিপরীতের মন্দিরটি শক্তিমন্দির নামে অভিহিত। এই মন্দিরের ভিতরে একটি ত্রিশূল পোঁতা আছে। এই মন্দিরের সামনেই বিশ্বনাথ মন্দিরের অবস্থান। মন্দিরের প্রথম অংশে আছে বিশ্বনাথের বাহন নন্দীর কালো পাথরের মূর্তি। এর পরের অংশে আছে শ্রী বিশ্বনাথের শিবলিঙ্গ। এটি গোলাকার কালো পাথরের এবং এটি একটু বাঁ দিকে হেলানো। স্থানীয় নিত্য পুরোহিতের বক্তব্য অনুসারে এই লিঙ্গটি স্বয়ম্ভু। প্রায় ৫৫০ বছর আগে এই মন্দিরটি নির্মিত হয়েছিল বলে মনে করা হয়; যদিও নির্মাতার নাম জানা যায়নি। বহুবার সংস্কার হলেও মন্দিরের মূল কাঠামোর কোন পরিবর্তন ঘটেনি।
রাকুল প্রীত সিং
রাকুল প্রীত সিং (হিন্দি: राकुल प्रीत सिंह, পাঞ্জাবি: ਰਾਕੁਲ ਪ੍ਰੀਤ ਸਿੰਘ) হলেন একজন ভারতীয় চলচ্চিত্র অভিনেত্রী এবং মডেল যিনি বিশেষ করে তেলুগু চলচ্চিত্রে কাজ করে থাকেন। তাঁকে তামিল, বলিউডে এবং কর্ণাঠক চলচ্চিত্রে কাজ করতেও দেখা যায়। 
কলেজ থাকাকালীন সময় থেকে রাকুল মডেলিংয়ের সাথে যোগ দেন এবং এমন সময়ে তিনি কর্ণাঠক ছবি "গিল্লি" (২০০৯) দিয়ে চলচ্চিত্র জীবনে পদচারণা শুরু করেন। ২০১১ সালে তিনি ফেমিনা মিস্‌ ইন্ডিয়াতে নাট্যাভিনয়ে (pageant) যোগদান করে পঞ্চম স্থান পান এবং 'মিস ইন্ডিয়া (জনতার বিচারে)'-সহ পাঁচটি নাট্য পদবী লাভ করেন। পরবর্তীকালে তিনি নিজেকে পুরোদমে অভিনেত্রী হিসেবে নির্বাচন করেন এবং একই বছর তিনি প্রথম তেলুগু চলচ্চিত্র "কেরাটাম" করেন। পরের বছর করেন প্রথম তামিল ছবি "থাডাইয়ারা থাক্কা"। ২০১৪ সালে তিনি প্রথম হিন্দি ছবি "ইয়ারিয়া" দিয়ে বলিউডে পা রাখেন। ছবিটিতে তাঁর কাজ সমাদৃত হয়। 
রাকুলের ব্যবসায়িকভাবে করা এপর্যন্ত ছবিগুলো হলো "ভেঙ্কটাদ্রি এক্সপ্রেস" (২০১৩), "কারেন্ট থিগা" (২০১৪) ও "লৌকায়াম" (২০১৪), যা তাঁকে ইন্ডাস্ট্রির বড় বড় প্রজেক্টের ছবিতেগুলো যেমন "কিক্‌ ২" (২০১৫), "ব্রুস লি" (২০১৫), "নান্নাকু প্রেমাথো" (২০১৬) এবং "সাররাইনোডু" (২০১৬) ইত্যাদিতে নির্বাচিত হতে সহায়তা করে।
নয়া দিল্লিতে তিনি একটি সম্ভ্রান্ত পাঞ্জাব পরিবারে জন্মগ্রহণ করেন। রাকুল আর্মি পাবলিক স্কুল, দাউলা কুয়ান-এ পড়ালেখা করেন এবং পরে গণিতে জিসাস এন্ড মেরি কলেজ, ইউনিভার্সিটি অব দিল্লীতে পড়াশুনা করেন। তিনি গলফ খেলার একজন সক্রিয় খেলোয়াড় ছিলেন এবং জাতীয় পর্যায়েও অংশ নেন।
তিনটি সেনা অভ্যুত্থান ও কিছু না বলা কথা
তিনটি সেনা অভ্যুত্থান ও কিছু না বলা কথা ১৯৭৫ সালে ঢাকা ক্যান্টনমেন্টে সংগঠিত তিনটি সেনা-অভ্যুত্থান এর ঘটনা নিয়ে লিখিত একটি গুরুত্বপূর্ণ বই। ঢাকার স্টেশন কমান্ডার লে. কর্ণেল (অব:) এম এ হামিদ পিএসসি ঐতিহাসিক অভ্যুত্থানগুলো এর ঘটনাক্রম এই বইতে তুলে ধরেন।
বাংলাদেশের ইতিহাসে ভয়াবহ তিনটি সেনা অভ্যুত্থান সংঘটিত হয় ১৯৭৫ সালের ১৫ই আগস্ট, ৩রা নভেম্বর এবং ৭ই নভেম্বর। যাতে প্রাণ হারান রাষ্ট্রপতি বঙ্গবন্ধু শেখ মুজিবুর রহমান, তাঁর পরিবারের অধিকাংশ সদস্য, অসংখ্য সেনা অফিসার, তাদের পরিবারের লোকজন। এসব অভ্যুত্থানে জড়িত আর নিহত দু'পক্ষেরই অধিকাংশ অফিসারই মুক্তিযোদ্ধা বলে পরিচয় করিয়ে দেবার একটি অপচেস্টা লক্ষ্যনীয়। খুনীদের অধিকাংশ পাকিস্তান প্রত্যাগত সেনা সদস্য। অভ্যুত্থানগুলো ঘটার সময় লেখক এম এ হামিদ ঢাকার স্টেশন কমান্ডার হিসেবে কর্মরত ছিলেন। পরিবারসহ ক্যান্টনমেন্টেই অবস্থান করছিলেন। লেখক বইটিতে সেনা অভ্যুত্থানগুলো সম্পর্কে বিভিন্ন প্রশ্নের উত্তর খুঁজেছেন, এবং জন্ম দিয়েছেন কিছু নতুন প্রশ্নের।
শ্রীকান্ত কিদাম্বি
শ্রীকান্ত কিদাম্বি একজন ব্যাডমিন্টন খেলোয়ার। ১১ই আগস্ট ২০১৬ র হিসাবে আন্তর্জাতিক ক্রীড়াক্ষেত্রে বিশব র‍্যাংকিং ১১ করে বর্তমানে ভারতীয় পুরুষ খেলোয়ারদের মধ্যে সর্বোচ্চ স্থানে রয়েছেন তিনি। ২০১৪ চীন ওপেন সুপার সিরিজ প্রিমিয়ার এর ফাইনালে লিন ড্যান কে ২১-১৯, ২১-১৭ পয়েন্টে হারিয়ে তিনি প্রথম ভারতীয় ব্যাডমিন্টন খেলোয়ার হিসাবে সুপার সিরিজ প্রিমিয়ার খেতাব জেতেন।. শ্রীকান্ত হায়দারাবাদের গোপী চাঁদ ব্যাডমিন্টন অ্যাকাডেমি তে অনুশীলন করেন এবং ব্যাংগালোরের জিও স্পোর্টস এর দ্বারা স্পন্সরড এছাড়া লি-নিং নামক সংস্থাও তাঁকে স্পনসর করে।
শ্রীকান্ত কিদাম্বি ৭ই ফেব্রুয়ারী, ১৯৯৩ সালে অন্ধ্রপ্রদেশএর গুন্টুর এ জন্মগ্রহন করেন। তাঁর পিতা কে ভি কিদাম্বি একজন জমিদার এবং মাতা রাধা একজন গৃহবধূ।. শ্রীকান্ত এর বড় ভাই নন্দগোপাল ও একজন ব্যাডমিন্টন খেলোয়ার।
আইল অফ মান এ ২০১১ যুব কমনওয়েলথ গেমস এ শ্রীকান্ত মিক্সড ডাবলস এ রৌপপদক এবং ডাবলস এ ব্রোঞ্জ পদক লাভ করেন। তিনি পুনেতে অল ইন্ডিয়া জুনিয়ার ইন্টারন্যাশানাল ব্যাডমিন্টন চ্যাম্পিয়নশিপে সিঙ্গেলস এবং ডাবলস বিভাগে চ্যাম্পিয়ন হন।
২০১২এশিয়া মালয়েশিয়া মালদ্বীপ ইন্টারন্যাশনাল চ্যালেঞ্জ এ তৎকালীন জুনিয়র বিশ্ব চ্যাম্পিয়ন জুলফাদি জুলকিফফ্লি কে পরাজিত করে পুরুষ সিঙ্গেলস খেতাব জেতেন।.
থাইল্যান্ড ওপেন গ্রাঁ প্রী গোল্ড প্রতিযোগীতায় শ্রীকান্ত তৎকালীন বিশ্ব ক্রমপর্যায়ে ৮ নম্বরে থাকা এবং স্থানীয় ফেভারিট খেলোয়াড় বুনশাক পনসানা কে স্ট্রেট সেটে হারিয়ে পুরুষদের সিঙ্গেলস বিভাগে খেতাব জেতেন।. ওই একই বছরে দিল্লিতে অল ইন্ডিয়া সিনিয়র ন্যাশনাল চ্যাম্পিয়নশিপে সেইসময়কার জাতীয় চ্যাম্পিয়ন এবং অলিম্পিয়ান পারুপাল্লি কাশ্যাপ লে পরাস্ত করে শ্রীকান্ত তাঁর প্রথম সিনিয়র জাতীয় খেতাব অর্জন করেন। ইন্ডিয়ান ব্যাডমিন্টন লিগে দ্বিতীয় স্থান অর্জনকারী আওয়াধে ওয়ারিয়র্স দলের সদস্য ছিলেন তিনি।
লখনৌ তে অনুষ্ঠিত ২০১৪ ইন্ডিয়ান ওপেন গ্রাঁ প্রী গোল্ড প্রতিযোগীতায় শ্রীকান্ত দ্বিতীয় স্থানে শেষ করেন এবং ২০১৪ মালেশিয়ান ওপেন এ কোয়ার্টার ফাইনালিস্ট ছিলেন। ২০১৪ গ্লাসগো কমনওয়েলথ গেমসে মিক্সড-টিম ইভেন্টে ইন্ডিয়ান ব্যাডমিন্টন কন্টিনজেন্ট সেমি ফাইনাল অবধি পৌঁছায়, সেই দলে শ্রীকান্ত ছিলেন। ওই একই প্রতিযোগিতায় তিনি পুরুষদের সিঙ্গেলস বিভাগে কোয়ার্টার ফাইনালে পৌঁছান। ২০১৪র নভেম্বরে চীন ওপেন সুপার সিরিজ প্রিমিয়ার প্রতিযোগিতায় ফাইনালে পাঁচবারের বিশ্ব চ্যাম্পিয়ন এবং দুবারের স্টেট সেট কে (২১-১৯ এবং ২১-১৭) তে হারিয়ে শ্রীকান্ত প্রথম ভারতীয় হিসাবে তিনি সুপার সিরিজ প্রিমিয়ার মেনস খেতাব জয় করেন। এরপর হংকং ওপেন সুপার সিরিজ এ চৌ টিয়েন চেন কে প্রাথমিক রাউন্ডেই পরাস্ত করে তিনি সেমিফাইনালে পৌঁছান, কিন্তু সেমিফাইনালে চীন এর চেন লং এর কাছে তিন সেটের লড়াই এ পরাস্ত হন। উক্ত জয়গুলির সুবাদে শ্রীকান্ত ওয়ার্ল্ড সুপার সিরিজ ফাইনালস এ প্রতিদবন্ধবীতা করার যোগ্যতা অর্জন করেন। গ্রুপ পর্যায়ে কেন্টো মোমোতা কে (১৫-২১, ২১-১৬, ২১-১০) এবং ট্মি সুগিয়ার্তো কে (২১-১৮ এবং ২১-১৩) পরাজিত করে মর্যাদাপূর্ন বি ডাবলু এফ সুপার সিরিজ মাস্টার্স ফাইনালস এর সেমিফাইনালে পৌঁছান কিন্তু পুনরায় চীন এর চেন লং এর কাছে পরাস্ত হন।.
২০১৫ সুইস ওপেন গ্রাঁ প্রী গোল্ড প্রতিযোগীতায় ভিক্টর এক্সেলসেন কে (২১-১৫, ১২-২১ এবং ২১-১৪) হারিয়ে শ্রীকান্ত প্রথম ভারতীয় পুরুষ হিসাবে সোনা জয় করেন। এই বছরই তিনি ইন্ডিয়ান ওপেন সুপার সিরিজ খেতাব জয় করেন ফাইনালে সেই ভিক্টর এক্সেলসেন কে হারিয়ে।
২০১৬ জানুয়ারিতে মালয়েশিয়া মাস্টার্স এর সেমিফাইনালে উঠে শ্রীকান্ত ইসকান্দার জুলকারনাইন এর কাছে পরাস্ত হন।
রুমা গুহঠাকুরতা
রুমা গুহঠাকুরতা () একজন বাঙালি অভিনেতা ও গায়ক । ১৯৩৪ সালে কলকাতায় জন্মগ্রহণ করেন। মা সতী দেবী ছিলেন সেই যুগের বিখ্যাত গায়িকা। বাবা সত্যেন ঘোষ (Monti Ghosh) । মা সতী দেবী, আলমোড়ায় উদয় শংকর কালচার সেন্টারের মিউজিক এন্সম্বলের সদস্য ছিলেন ও পরে মুম্বাইয়ে পৃথ্বী থিয়েটারে মিউজিক ডিরেকটার ( দেশের প্রথম মহিলা সংগীত পরিচালক) হন তাই রুমার ছেলেবেলা কেটেছে আলমোড়া ও মুম্বাইয়ে। সতী দেবীর পিসতুতো ভাই হলেন বরেণ্য চিত্রপরিচালক সত্যজিৎ রায় ও বিজয়া রায় হলেন আপন ছোটবোন। ১৯৫২ সালে  কিশোর কুমারকে বিবাহ করেন ও তাদের পুত্র সুগায়ক অমিত কুমার। ১৯৫৮ সালে তার দাম্পত্য জীবনে বিচ্ছেদ হয় এবং ১৯৬০ সালে অরূপ গুহঠাকুরতা কে বিবাহ করেন । তিনি ১৯৫৮ সালে  Calcutta Youth Choir প্রতিষ্ঠা করেন । সত্যজিৎ রায় পরিচালিত 'অভিযান' (১৯৬২) ও 'গণশত্রু' (১৯৮৮) তে রুমা দেবী অভিনয় করেছেন। 'তিনকন্যা'র 'মণিহারা'য় (১৯৬১) অভিনেত্রী কণিকা মজুমদারের লিপে 'বাজে করুণ সুরে' গানটি রুমা দেবীর গাওয়া।
২০১১ ক্রিকেট বিশ্বকাপ নকআউট পর্ব
২০১১ ক্রিকেট বিশ্বকাপ নকআউট পর্ব হলো ২০১১ সালে অনুষ্ঠিত ক্রিকেট বিশ্বকাপের গ্রুপ পর্বের পরে অনুষ্ঠিত দ্বিতীয় ও সর্বশেষ পর্ব।
বাংলাদেশী আইডল
বাংলাদেশী আইডল ()  ডেল্টা বে প্রোডাকশন & ডিস্ট্রিবিউটর প্রাঃ লিঃ এর সৌজন্য একটি টেলিভিশন গানের প্রতিযোগিতার অনুষ্ঠান । অনুষ্ঠানটি একটি নতুন বাংলাদেশী বেসরকারি টিভি  এসএ টিভিতে সরাসরি সম্প্রচারিত হয় । এই আইডল অনুষ্ঠানটি আমেরিকার রিয়াল আইডল শো পপ ডল ( "Pop Idol) " কে অনুসরন করা হয় । অনুষ্ঠানটি প্রতি শুক্রবার রাত ৮ঃ৩০ এ সরাসরি সম্প্রচারিত হয় এবং প্রতি শনিবার রাত ৮ঃ৩০ এ পুনঃপ্রচার করা হয় ।
ফলের তালিকা
ফল শব্দটি বিভিন্ন পরিস্থিতে বিভিন্ন ভাবে ব্যবহার করা হয়। যেমন খাবার তৈরিতে এবং আর জীববিজ্ঞানে ব্যবহৃত ফল শব্দটি সমার্থক নয়। ফল বলতে কোন সপুষ্পক উদ্ভিদ, যা বীজ ছড়ায়। এ বীজ গাছে থাকলে তাকে অনেক সময় ফল বলা যায় আবার বীজ ফলের মধ্যও অবস্থান করে তবে সকল বীজই ফল হতে আসে না। আবার কোনো কোন ফল ফুল থেকে নাও হতে পারে।
চুকসার দ্বীপ
চুকসার দ্বীপ হল ভারত এর পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত একটি দ্বীপ।দ্বীপটি সাগর দ্বীপ এর ১০ কিলোমিটার দক্ষিণে বঙ্গোপসাগরএ অবস্থিত।এই দ্বীপটি গঙ্গা ও তার শাখা নদী হুগলি নদীর পলি দ্বারা গঠিত।এটি গঙ্গা ব-দ্বীপ এর একটি নবিনতম দ্বীপ।সমুদ্র থেকে এই দ্বীপটির জেগে ওঠা প্রমান করে যে গাঙ্গেয় ব-দ্বীপ ও সুন্দরবন এর গঠন কার্য এখনও চলছে।।দ্বীপটি জেগে ওঠার পর ১৯৮৪-১৯৮৫ সালের দিকে দ্বীপে চিরোনোমাস প্রজাতির লার্ভা("Chironomus sp") দেখা য়ায় ।
ভালোবাসার দেয়াল
ভালোবাসার দেয়াল ( বাংলা অর্থ: "আমি তোমাকে ভালোবাসি দেয়াল") হল ভালবাসা প্রসজ্ঞে স্থাপিত -এর একটি দেয়াল যা প্যারিসের জেহান-রিক্টুস গাডেন চত্বরে অবস্থিত। এটি ২০০০ সালে হস্তাক্ষরশিল্পী ফ্রেডেরিক ব্যারন এবং ম্যুরাল শিল্পী ক্লাইরো কিতো তৈরি করেন, এটি ৬১২টি খন্ডের ইনামেল লাভার টালি দ্বারা নির্মিত যেখানে ‘আমি তোমাকে ভালোবাসি’ বাক্যটি ২৫০টি ভিন্ন ভাষায় ৩১১ বার লিপিবদ্ধ। যেখানে প্রত্যেকটি টালির আকার । দেওয়ালে অংকিত লাল রঙে ছিটকানো অংশগুলো ভাঙ্গা হৃদয়ের টুকরোর প্রতীক হিসাবে দেখানো হয়েছে।
স্থানটি জন সাধারনের জন্য উন্মুক্ত।
আল-ইয়াসা কুথবার্ট
আল-ইয়াসা অ্যান কুথবার্ট (জন্ম নভেম্বর 30, 1982) একজন কানাডীয় অভিনেত্রী এবং মডেল।
২০১৬ গ্রীষ্মকালীন অলিম্পিকের পদক তালিকা
২০১৬ গ্রীষ্মকালীন অলিম্পিকের পদক তালিকায় ৫ থেকে ২১ আগস্ট পর্যন্ত রিও দি জেনেরিওতে অনুষ্ঠিত ২০১৬ গ্রীষ্মকালীন অলিম্পিকে বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী ক্রমবদ্ধ করা হয়েছে।
ভিয়েতনাম, কসোভো, ফিজি, সিঙ্গাপুর, পুয়ের্তো রিকো, বাহরাইন, জর্দান, তাজিকিস্তান এবং আইভরি কোস্ট অলিম্পিকে তাঁদের প্রথম স্বর্ণ পদক জয়লাভ করে। এছাড়া কসোভো, ফিজি এবং জর্দান অলিম্পিকে যে কোন ক্রীড়ায় তাঁদের প্রথম পদক লাভ করে। কুয়েতি শ্যুটার ফেহাইদ আল-দেহানি প্রথম স্বাধীন ক্রীড়াবিদ হিসেবে স্বর্ণ পদক জয় করে।
মহেঞ্জোদারোর নৃত্যরতা যুবতী
নৃত্যরত যুবতী (ইংরেজি: The Dancing Girl), হল সিন্ধু সভ্যতার মহেঞ্জোদারোতে প্রায় ২৫০০ খ্রী:পূর্বে আবিস্কৃত একটি ব্রোঞ্জ মূর্তি।
"নৃত্যরত যুবতী" একটি ব্রোঞ্জ মূর্তি যার উচ্চতা ১০.৫ সেন্টিমিটার (৪.১ ইঞ্চি) এবং কিছু ৪,৫০০ বছর বয়সী মূর্তি, ১৯২৬ সালে মহেঞ্জোদাড়োর "এইচআর অঞ্চলে" পাওয়া যায়। ১৯৭৩ সালে ব্রিটিশ প্রত্নতত্ত্ববিদ মট্রিমার হুইলার এটিকে তার প্রিয় শিলারুপ হিসাবে বর্ণনা করেন। মহেন্জোদারোতে প্রাপ্ত সিন্ধু সভ্যতার অন্যতম নিদর্শন এই দ্যান্সিংগার্ল অব মহেন্জোদারো। ভাস্কর্য টি একটি ক্ষুদ্র মূর্তি যেটি সহজে মানুষের দৃষ্টি আকর্ষন করে তার শিল্প শৈলির কারনে। একটি নিত্যরত তরুনীর, বলা যায় ভাস্কর্য টি একটি বাস্তববাদী শিল্পকলার উধাহরন, দন্ডায়মান এই মূরর্তিটির গলায় রয়েছে হার এবং দুই হাত ভরা চুড়ি, নিগ্র চেহারার এই মূর্তিটি ঋগ্বেদে বর্ণিত দাসী বলে ধারনা করা হয়। সার্বিক বিষয় ভাস্কর্যটি কে অনেক আবেদনময়ী করে তুলেছে।
ক্যালসিয়াম পারক্সাইড
ক্যালসিয়াম পারক্সাইড বা ক্যালসিয়াম ডাই অক্সাইড (CaO) হলো সাদা বা হলদে বর্ণের একটি কঠিন পারক্সাইড। সাধারণভাবে ক্যালসিয়াম পারক্সাইড পানিতে অদ্রবণীয়। কিন্তু এসিড হাইড্রোজেন পারক্সাইডে দ্রবীভূত হতে পারে। পানির সংস্পর্শে আসলে এটি তাৎক্ষণিক ভাবে অক্সিজেন ত্যাগ করে বিশ্লিষ্ট হতে শুরু করে।
ক্যালসিয়াম লবন এবং সোডিয়াম পারক্সাইড দ্রবণের মিথোষ্ক্রিয়ার মাধ্যমে দানাদার ক্যালসিয়াম পারক্সাইড তৈরি হয়।
Ca(OH)2 + H2O2 → CaO2 + 2H2O
ক্যালসিয়াম হাইড্রোক্সাইডের সাথে লঘু হাইড্রোজেন পারক্সাইডের বিক্রিয়ার ফলে অক্টাহাইড্রেট বিশ্লেষিত হয়।
ভারী পানি
ভারী পানি বা ভারী জল (ডিউটেরিয়াম অক্সাইড ( )) হলো জল বা পানির একটি গঠন, যাতে হাইড্রোজেন আইসোটোপ ডিউটেরিয়াম ( বা D, "ভারী হাইড্রোজেন" নামেও পরিচিত) স্বাভাবিকের চেয়ে অধিক পরিমাণে থাকে এবং সাধারণ পানির অধিকাংশ হাইড্রোজেন গঠনকারী হাইড্রোজেন-১ আইসোটোপ ( বা H, প্রোটিয়াম নামেও পরিচিত) তুলনামূলকভাবে কম থাকে।
বিজ্ঞানী উরে ১৯৩৩ সালে ভারী পানি বা ভারী জল আবিষ্কার করেন‌।
ওয়ার্ল্ড ওয়ান
দ্য ওয়ার্ল্ড টাওয়ার্স ভারতের মুম্বাইতে নির্মীয়মাণ বিশিষ্টউচ্চতা বিশিষ্ট একটি আবাসিক গগনচুম্বী অট্টালিকা। এটি দক্ষিণ মুম্বাইয়ের লোয়ার পারেলের বন্ধ হওয়া শ্রীনিবাস মিলের জমিতে নির্মাণ করা হচ্ছে। উক্ত জমিতেই আরও দুটি টাওয়ার ওয়ার্ল্ড ভিউ এবং ওয়ার্ল্ড ক্রেস্ট নির্মাণ করা হবে। ওয়ার্ল্ড ওয়ানের নির্মাণ ব্যয় ধরা হয়েছে ৩২১ মিলিয়ন মার্কিন ডলার বা তারও বেশী। এর নির্মাণকার্য ২০১১ সালে শুরু হয় এবং অনুমান করা হচ্ছে যে ২০১৮ সাল পর্যন্ত নির্মাণকাজ করা হবে। এর নির্মাণকার্য শেষ হলে এটিই হবে ভারতের সর্বোচ্চ তথা বিশ্বের দ্বিতীয় সর্বোচ্চ আবাসিক অট্টালিকা।
ওয়ার্ল্ড ওয়ানের স্থপতি সংস্থা পিয় কব ফ্রিড ও পার্টনার্স এবং গাঠনিক প্রকৌশলী সংস্থা লেসলি ই রবার্টসন অ্যাসোসিয়েটস।
১৯০৩ সালের ভৌতিক চলচ্চিত্র সমূহ
১৯০৩ সালে মুক্তিপ্রাপ্ত ভৌতিক চলচ্চিত্রের তালিকা :
১৯০৫ সালের ভৌতিক চলচ্চিত্র সমূহ
১৯০৫ সালে মুক্তিপ্রাপ্ত ভৌতিক চলচ্চিত্রের তালিকা :
১৯০৬ সালের ভৌতিক চলচ্চিত্র সমূহ
১৯০৬ সালে মুক্তিপ্রাপ্ত ভৌতিক চলচ্চিত্রের তালিকা :
ক্যাডবেরি ডেইরি মিল্ক
ক্যাডবেরি ডেইরি মিল্ক এক প্রকার চকলেট যা কেডবেরি কম্পানি দ্বারা প্রস্তুতকৃত হয়। এটি যুক্তরাষ্ট্রে হারসি কম্পানি দ্বারা প্রস্তুতকৃত হয়। এটি যুক্তরাজ্যে ১৯০৫ সালে প্রথম প্রতিষ্ঠিত হয়। ডেইরি মিল্কের প্রতিটি সামগ্রী খাঁটি দুধ দ্বারা তৈরী করা হয়।২০১৪ সালে এটি যুক্তরাজ্যে জনপ্রিয়তা অর্জন করে।
১৯০৫ সালের জুন মাসে যুক্তরাজ্যে কেডবেরী একটা মিল্ক বার তৈরী করে।এটি তারা উন্নত দুধ দ্বারা তৈরী করে এবং এটি অনান্য চকলেট বার থেকে আলাদা এটি ১৯১৪ সালে প্রথম শারীর চকলেট কম্পানি হসিবে পরিচত পায়।
গ্রোজ ক্যাডবেরী জুনিয়র এটি দেখা শুনা করেন।
জামিরা উচ্চ বিদ্যালয়
জামিরা উচ্চ বিদ্যালয় পুঠিয়া উপজেলায় অবস্থিত বাংলাদেশের একটি স্কুল। রাজশাহী জেলার ও পুঠিয়া থেকে ১০ কি.মি দক্ষিণ পশ্চিমে বেলপুকুর ইউনিয়নে স্কুলটি অবস্থিত।
প্রতিষ্ঠানটিতে বর্তমানে প্রায় ১৩০০ জন ছাত্রছাত্রী অধ্যায়নরত। প্রতিষ্ঠানটিতে ৭০ জন শিক্ষক এবং কর্মচারী কর্মরত আছেন।
প্রতিষ্ঠানটিতে ২টি দ্বিতল ভবন ও একটি একতলা ভবন আছে।
প্রতি বছর অসংখ্য ছাত্রছাত্রীর ভালো ফলাফলের পাশাপাশি প্রতিষ্ঠানটি সহ-পাঠ্যক্রমিক কার্যাবলীতেও বেশ সুনাম রয়েছে।
তেজপুর লোকসভা কেন্দ্র
তেজপুর লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
তেজপুর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
গৌহাটী লোকসভা কেন্দ্র
গৌহাটী বা গুয়াহাটী লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
গৌহাটী লোকসভা কেন্দ্রনিম্নলিখিত বিধানসভা খণ্ডসমূহ নিয়ে গঠিত:
প্রয়াগ ফিল্ম সিটি
প্রয়াগ ফিল্ম সিটি বা চন্দ্রকোনা ফিল্ম সিটি হল ভারতের পশ্চিমবঙ্গ রাজ্যের পশ্চিম মেদিনীপুর জেলার চন্দ্রকোনায় অবস্থিত একটি ফিল্ম সিটি।এটি কলকাতা থেকে ১৬৫ কিলোমিটার দূরে চন্দ্রকোনা রোডের পাশে অবস্থিত।২৭০০ একর বা ১০ বর্গকিলোমিটার এর বেশি যায়গা নিয়ে এটি গড়ে তোলা হয়েছে।আয়তনের নিকদিয়ে এটি বিশ্বের "বৃহত্তম ফিল্ম সিটি"। এটির নির্মাণ শুরু করে ২০০৯ সালে প্রয়াগ গোষ্ঠি।এর নির্মাণ নকসা তৈরি করেছেন নিতিস রয়।২০১২ সালে এর প্রথম দফার নির্মাণ শেষ হয় এবং ২০১২ সালের ১৫ এপ্রিল এই ফিল্ম সিটির উদ্ভদোনসকরেন বলিউড এর বিখ্যাত অভিনেতা শাহরুখ খান। ফিল্ম সিটি এর নির্মাণে ব্যয় করা হয়েছে ₹১০ বিলিয়ন ($১৫০ মিলিওয়)।
পোয়েট্রি স্ল্যাম
পোয়েট্রি স্ল্যাম () হল একটি প্রতিযোগিতা যেখানে কবিদের দ্বারা স্বতন্ত্র বা মূল কাজ আবৃত্তি করা হয়। এই পরিবেশনা সাধারণত শ্রোতা নির্বাচিত সদস্য বা বিচারকদের একটি প্যানেল দ্বারা বিচার করা হয়। সাধারণত, বিচারকগণ ০-১০ এর স্কেলে স্কোর নির্ধারণ করে থাকেন।
অমলা পল
অমলা পাল (ইংরেজি: Amala Paul) (জন্ম: ২৬ অক্টোবর, ১৯৯১) একজন ভারতীয় অভিনেত্রী যিনি তামিল, মালয়ালাম ও তেলুগু চলচ্চিত্রে অভিনয় করেন। তিনি লাল যোশী পরিচালিত নীলাথামারা চলচ্চিত্রের মাধ্যমে নিজের অভিনয় জীবন শুরু করেন এবং সিন্ধু সামাভেলী তামিল মুভিতে বিতর্কিত চরিত্রে অভিনয় করে চলচ্চিত্র সমালোচকদের প্রশংসা কুড়ান।
অমলা নিরমলা উচ্চ মাধ্যমিক বিদ্যালয় থেকে মাধ্যমিক পাশ করেন এবং সেন্ট তেরেসা কলেজ থেকে কমিউনিক্যাটিভ ইংলিশ-এ স্নাতক সম্পন্ন করেন এবং মডেলিং এর দিকে ঝুঁকে পড়েন। তার মডেলিং ফটোশুট দেখে মালয়ালাম পরিচালক লাল যোশী তাকে নীলাথামারা চলচ্চিত্রে সহ-অভিনেত্রী হিসেবে অভিনয় করার সুযোগ দেন।
অমলা পাল তামিল চলচ্চিত্র অভিনেতা এ এল ভিজয় এর সাথে ১২ই জুন, ২০১৪ তে বিবাহ বন্ধনে আবদ্ধ হন। অতঃপর, জুলাই ২০১৬ তে অমলা-ভিজয় পৃথক থাকার সিদ্ধান্ত নেন।
অলিম্পিক রেকর্ড
অলিম্পিক রেকর্ড গ্রীষ্মকালীন অলিম্পিক গেমস অথবা শীতকালীন অলিম্পিক গেমসের নির্দিষ্ট ক্রীড়া বিষয়ের ইতিহাসে সৃষ্ট সেরা ক্রীড়াশৈলী প্রদর্শন করাকে বুঝানো হয়ে থাকে। প্রত্যেক ধরণের অলিম্পিক গেমসই প্রতি চার বছর অন্তর অনুষ্ঠিত হয়। বিশ্বরেকর্ডের সাথে এর কোন যোগসূত্র না থাকলেও রেকর্ড ভাঙ্গা কিংবা সমকক্ষ হওয়া ক্রীড়াবিদদের খেলোয়াড়ী জীবনে গুরুত্বপূর্ণ অর্জন হিসেবে মনে করা হয়।
আন্তর্জাতিক অলিম্পিক কমিটি কেবলমাত্র নির্দিষ্ট ক্রীড়ার নির্দিষ্ট বিষয়ের জন্য এর স্বীকৃতি প্রদান করে। এ রেকর্ড অন্তর্ভুক্ত হতে থাকে কিন্তু সীমাবদ্ধ নয়:
রামোজি ফিল্ম সিটি
রামোজি ফিল্ম সিটি হল ভারতের তেলেঙ্গানা রাজ্যের একটি ফিল্ম সিটি।এটি ১৯৯৬ সালে হায়দ্রাবাদ শহর থেকে ২৫ কিলোমিটার দূরে নির্মাণ করা হয়েছে।এই ফিল্ম সিটির আয়তন ১৬৬৬ একর বা ৬ বর্গকিলোমিটার এর বেশি।২০১২ সালের ১৫ এপ্রিল এর আগে আয়তনের দিকদিয়ে এটিই ছিল বিশ্বের বৃহত্তম ফিল্ম সিটি ।কিন্তু এখন ২৭০০ একরের প্রয়াগ ফিল্ম সিটি বিশ্বের সর্বো বৃহত্ত ফিল্ম সিটি।তবে রামজি ফিল্ম সিটি এখনও স্টুডিও কমপ্লেক্স হিসাবে সর্বোবৃহত্ত। এই ফিল্ম সিটিতে প্রায় ১২০০ চলচ্চিত্র নির্মিত হয়েছে ।এখানে হিন্দি,বাংলা,তামিল,তেলেগু,মালেয়ালম,কন্নর ভাষার চলচ্চিত্র ও বহু বিদেশি চলচ্চিত্র নির্মিত হয়েছে।
এই ফিল্ম সিটিতে মোট ৭,০০০ কর্মকর্তা-কর্মচারী রয়েছে।এখানে নির্মাণ করা হয়েছে কলকাতার গলি,চেন্নাই এর মহল্লা,দিল্লির পুরান বাজার,মুম্বাই এর বস্তি ।এছাড়া বহু গুরুত্ব পূর্ন স্থাপনা এখানে তৈরি করা হয়েছে।রয়েছে স্টুডিও কমপ্লেক্স।
বাংলাদেশ ইসলামী ফ্রন্ট
বাংলাদেশ ইসলামী ফ্রন্ট আহলে সুন্নাত ওয়াল জম'আতের পতাকাবাহী বাংলাদেশ নির্বাচন কমিশন কর্তৃক নিবন্ধিত অন্যতম একটি ইসলামী রাজনৈতিক দল। সংসদ নির্বাচনসহ বিভিন্ন আঞ্চলিক নির্বাচনে দলটি অংশগ্রহণ করে থাকে।
বাংলাদেশ ইসলামী ফ্রন্ট ২১ ডিসেম্বর ১৯৯০ সালে প্রতিষ্ঠা লাভ করে।বাংলাদেশের মুক্তিযুদ্ধের শহীদদের আত্মত্যাগের প্রতি শ্রদ্ধা রেখে, কোরআন-সুন্নাহর আলোকে বাংলাদেশে সুন্নী মতাদর্শ ভিত্তিক ইসলামী সমাজ ব্যবস্থা প্রতিষ্ঠা করাই বাংলাদেশ ইসলামী ফ্রন্টের লক্ষ্য।
আল্লামা এম. এ. মান্নান
প্রতিষ্ঠাকালীন (প্রথম) চেয়ারম্যান ছিলেন আল্লামা হাফেয মুহাম্মদ আব্দুল জলিল(রহঃ)।
আল্লামা এম. এ. মতিন
স. উ. ম. আবদুস সামাদ
লোগোর উপরিভাগে আরবি অক্ষরে “ক্বাদ জা—আকুম মিনাল্লা-হি নূর”-এ আয়াতাংশটি এবং নিম্নাংশে লেখা আছে ‘বাংলাদেশ ইসলামী ফ্রন্ট’।গোলাকৃতির লোগোর মাঝখানে বাংলাদেশের মানচিত্র এবং দলীয় নির্বাচনী প্রতীক মোমবাতি খচিত আছে।
পতাকার সাইজ ৩:২ অনুপাতে।পতাকার রং এক চতুর্থাংশ সবুজ আড়াআড়িভাবে এবং তিন চতুর্থাংশ কালো লম্বালম্বীভাবে।আর কালো অংশের উপর সাদা অক্ষরে কালেমায়ে তাইয়্যেবা খচিত থাকবে।
দলটির নির্বাচনী প্রতীক মোমবাতি।
দলটি বর্তমানে জাতীয় পার্টি নেতৃত্বাধীন সম্মিলিত জাতীয় জোটে জোটবদ্ধ আছে।
এলিজাবেথ স্টার্র
এলিজাবেথ স্টার্র () একজন ককেশীয় বংশোদ্ভূত মার্কিন নারী যৌনশিল্পী, প্রযোজক ও পরিচালক। স্টার্র তাঁর উচু বক্ষের কারণে বেশী পরিচিত।
এলিজাবেথ স্টার্র ১৯৬৮ সালের ১১ অগাস্ট, লাস ভেগাসে জন্মগ্রহণ করেন। স্টার্রের মা একজন ইংরেজ-স্কটীয় বংশোদ্ভূত শোগার্ল/মডেল ছিলেন এবং তাঁর বাবা একজন ইতালীয়-অস্ট্রেলীয় ব্যবসায়ী ছিলেন। স্টার্র তাঁর ১ বছর বয়সেই, পরিবারের সাথে লাস ভেগাস থেকে ফ্লোরিডায় চলে আসেন; এখানেই তাঁর বাল্যজীবন অতিবাহিত হয়। স্টার্রর প্রথম থেকেই সঙ্গীত, অভিনয়, নৃত্য ইত্যাদির প্রতি টান অনুভব করেছিলেন। ফ্লোরিডায় উচ্চ বিদ্যালয়ের পড়াশোনা শেষ করে সে আবার লাস ভেগাসে আসেন এবং একটি কলেজে ভর্তি হন, এখানে সে তাঁর টিউশনের খরচ মেনটেন করতে একজন স্ট্রাপার (ব্যঙ্গনৃত্য) হিসেবে কাজ করা শুরু করেন। একবছর পরে স্টার্র প্রথম বিবাহ করেন ও তাঁর স্বামীর সাথে লস অ্যাঞ্জেলসে চলে আসেন, এখানে তিনি তার স্বামীর অধিনস্থ একটি মিউজিক কোম্পানিতে কাজ করা শুরু করেন। ১৯৯৪ সাল নাগাদ তার প্রথম স্বামীর সথে তার বিবাহ বিচ্ছেদ ঘটে এবং স্টার্র আবার লাস ভেগাসে ফিরে আসেন এখানেও একটি সঙ্গীত সংস্থার সাথে যুক্ত হলেও পরে আবার স্ট্রাপারের কাজ করা শুরু করেন।
এরপরে ১৯৯৫ সালে তিনি হঠাৎ মডেলিং করা শুরু করেন ও কয়েকটি দূরদর্শন প্রতিযোগিতায় অংশগ্রহণও করেন। এভাবে তিনি তার পেশাগত জীবনের অনেক ছবি "হাস্টলার" এর মত সাইটে আপলোর করে এবং জনপ্রিয়তা লাভ করে। এরপরই তিনি প্রাপ্তবয়স্ক চলচ্চিত্রে কাজ করা শুরু করেন।
২০০৪ সালে তিনি নিজে "হাস্টলার প্রোডাকশন কম্পানি" নামে একটি প্রযোজনা সংস্থা শুরু করেন যে তিনি নিজ অভিনীত ও পরিচালিত চলচ্চিত্র নির্মাণ শুরু করে। ২০০৫ সালে তিনি দ্বিতীয়বার বিয়েসূত্রে আবদ্ধ হন টমি গান-এর সাথে, কিন্তু তাদের মধ্যে ২০১৩ সালে বিবাহ বিচ্ছেদ ঘটে।
খেতা রাম
খেতা রাম (জন্ম ২০ সেপ্টেম্বর ১৯৮৬) একজন ভারতীয় এথলেট যিনি ২০১৬ রিও অলিম্পিকে ম্যারাথন দৌঁড়ে অংশ নিচ্ছেন। তিনি বর্তমানে ভারতীয় সেনাবাহিনীতে কর্মরত।
খেতারাম সাধারণ কোটায় ইন্ডিয়ান আর্মিতে যোগ দেন এবং জম্মুর সাম্বাতে কর্মরত আছেন। বিশ্বসামরিক ক্রীড়া প্রতিযোগীতা সহ বিভিন্ন প্রতিযোগীতায় তিনি ভারতের প্রতিনিধিত্ব করেছেন।
খেতা রাম ভারতের রাজস্থান রাজ্যের বাড়মের জেলার খোস্কার গ্রামে জন্মগ্রহন করেছেন। তারা পাঁচ ভাই এক বোন। প্রতিদিন মুরুভুমির মধ্য দিয়ে চার কিলোমিটার দৌড়ে তাকে স্কুলে যেতে হতো। সেই স্কুলে ক্লাস এইট পর্যন্ত পড়ার ব্যবস্থা ছিলো। ১৮ বছর বয়সে তিনি উপার্জনের জন্য সেনাবাহিনীতে যোগ দেন। এখানে তার ক্রীড়া প্রতিভা বিকশিত হয়। তিনি তার পরিবারের একমাত্র উপার্জনক্ষম ব্যক্তি। তার দুজন বাচ্চা রয়েছে।
খেতা রাম তার এথলেটিক পরিচয় ব্যবহার করে তিনি তার গ্রামের পানীয় জলের সমস্যা দূর করতে চান। তার বাবা মা এবং স্ত্রী অশিক্ষিত, খেতারাম যে অলিম্পিকে ভারতের প্রতিনিধিত্ব করছেন এটা তারা বোঝেন না। খেতা রামের আয়ের বড় অংশ তার জুতা কেনার পিছনে খরচ হয়ে যায়। ২০১৬ সালের মাঝামাঝি পর্যন্ত তার কোন কর্পোরেট স্পন্সর ছিলো না। খেতারাম এবং তার সহকর্মী এথলেটগন বছরের ১১ থেকে ১২ মাস পরিবার থেকে দূরে থাকে।
দ্যুতি চাঁদ
দূতী চাঁদ (জন্ম ৩ ফেব্রুয়ারী ১৯৯৬) একজন ভারতীয় প্রফেশনাল স্প্রিন্টার এবং বর্তমানে মেয়েদের ১০০ মিটার ইভেন্টে জাতীয় রেকর্ডধারী। তিনি হচ্ছেন তৃতীয় ভারতীয় নারী যিনি গ্রীষ্মকালীন অলিম্পিকে মেয়েদের ১০০ মিটার প্রতিযোগীতার জন্য মনোনীত হয়েছেন। ১৯৮০ সালের গ্রীষ্মকালীন অলিম্পিকের জন্য পিটি উষা বাছাই পর্ব পার হয়েছিলেন। ২০১৮ জাকার্তা, এশিয়ান গেমসে তিনি মহিলাদের ১০০ মিটারে রৌপ্য পদক জিতেছেন।
১৯৯৬ সালে ৩ ফেব্রুয়ারী উড়িষ্যার গোপালপুরে চাঁদ জন্মগহন করেন। তার বাবার নাম চক্রধর চাঁদ এবং মায়ের নাম আকুঞ্জি চাঁদ। গরীব তাঁতী পরিবারে চার বোনের মধ্যে চাঁদ একজন। তার বড়বোন স্বরস্বতী চাঁদের কাছ থেকেই তিনি অনুপ্রেরণা লাভ করেন। ২০১৩ সালে তিনি আইন পড়তে কে আই আই টি বিশ্ববিদ্যালয়ে ভর্তি হন।
২০১২ সালে তিনি অনুর্ধ আঠারো বিভাগে জাতীয় চ্যাম্পিয়ন হন। ১০০ মিটার ইভেন্টে তিনি সময় নেন ১১.৮ সেকেন্ড। পুনেতে অনুষ্ঠিত ২০০ মিটার প্রতিযোগিতায় চাঁদ ২৩.৮১১ সেকেন্ড সময় নেন। ২০১৩ সালে তিনি ১০০ ও ২০০ মিটারে জাতীয় চ্যাম্পিয়ন হন।
কমনওয়েলথ গেমসে অংশ গ্রহণের শেষ পর্যায়ে ভারতীয় এথলেট ফেডারেশন ঘোষনা করে করে হাইপারেন্ডোজেনিজম এর কারণে দূতী ফিমেল এথলেট হিসেবে প্রতিযোগিতায় অংশ নিতে পারবেন না। কিন্তু দূতী যে প্রতারণা বা ডোপিং করেছেন এধরণের কিছু বলা হয় নি। ভারতীয় সরকার দূতীর পাশে দাড়ায়। কোর্ট অভ আরবিট্রেশান ফর স্পোর্টসে আপিল করা হয়। শেষ পর্যন্ত দূতী পূণরায় ক্রীড়া প্রতিযোগিতায় অংশ গ্রহণের সুযোগ পান।
চন্দ্রপ্রভ
জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। তিনি চন্দ্রপুরীতে জন্মগ্রহণ করেন। ভারতীয় পঞ্জিকা অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন।
জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। জৈন ধর্মগ্রন্থ অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন।
চন্দ্রপ্রভ অর্ধচন্দ্র প্রতীক, নাগ বৃক্ষ, বিজয় বা শ্যাম (দিগম্বর মতে) ও বিজয় (শ্বেতাম্বর মতে) যক্ষ এবং জ্বালামালিনী (দিগম্বর মতে) ও ভৃকুটি (শ্বেতাম্বর মতে) যক্ষীর সঙ্গে যুক্ত।
অশ্বিনী আকুঞ্জি
অশ্বিনী চিদানন্দ শেঠী আকুঞ্জি (জন্ম ৭ অক্টোবর ১৯৮৭) একজন ভারতীয় স্প্রিন্ট এথলেট যিনি ৪০০ মিটার প্রতিযোগিতার জন্য সমধিক পরিচিত। ২০১০ সালের কমনওয়েলথ গেমস এবং ২০১০ সালের এশিয়ান গেমসে ৪x৪০০ মি রিলে দৌঁড়ে মানজিত কাউর, মানদ্বীপ কাউর এবং সিনি জোসের সংগে স্বর্ণপদক লাভ করেন। ২০১০ সালে চীনের গুয়াংজুতে অনুষ্ঠিত এশিয়ান গেমসে তিনি এককভাবে ৪০০ মিটাড় হার্ডলসে স্বর্ণপদক জয় করেন। তিনি ২০১০ সালে কর্ণাটক সরকার কর্তৃক বেসামরিক সম্মামনা পুরস্কার রাজ্যসভা প্রশস্তি লাভ করেন।
আকুঞ্জি কর্ণাটকের উড়ুপি জেলা সিদ্দাপাড়া এলাকায় কন্নড়ভাষী পরিবারে জন্মগ্রহণ করেন। তার বাবার নাম বি.আর. ছিদানন্দ শেঠী এবং মায়ের নাম যশোদা শেঠী আকুঞ্জি। আকুঞ্জির পরিবার মূলত কৃষিকেন্দ্রিক। ৫ একর ফার্মল্যান্ড নিয়ে তাদের বাড়ি। তার ভাইয়ের নাম অমিত এবং বোনের নাম দীপ্তিref>। অশ্বিনী প্রথমদিকে ভারতীয় রেলওয়েতে চাকরি করতেন। বর্তমানে তিনি পাঞ্জাবের পাতিয়ালায় একটি কর্পোরেশন ব্যাংকে ম্যানেজার পদে চাকুরি করছেন।
২০১১ সালে জাপানের কোবে অনুষ্ঠিত এশিয়ান এথলেটিকস চ্যাম্পিয়নশিপে অশ্বিনী এনাবোলিক স্টেরয়েড টেস্টে পজিটিভ হিসেবে ধরা পড়েন। তাকে এথলেটিকস থেকে বহিষ্কার করা হয়। তিনি অভিযোগ অস্বীকার করেন কিন্তু NADA তাকে একবছরের জন্য নিষিদ্ধ ঘোষণা করে। দ্যা কোর্ট অভ আর্বিট্রেশনে আপিলের মাধ্যমে অশ্বিনী এবং অন্য পাঁচ এথলেটলে দুই বছরের জন্য নিষিদ্ধ ঘোষণা করা হয়।
তিনি ২০১০ সালে কর্ণাটক রাজ্যসভা পুরষ্কার পান। এই পুরষ্কারের অর্থমূল্য একশো হাজার রুপি, ২০ গ্রাম ওজনের সোনার মেডেল। ২০১০ সালে স্বর্ণপদক অর্জনের ফলে তিনি ইন্ডিয়ান রেলওয়ের পাশাপাশি রাজ্য ও দেশের সরকার দের কাছ থেকে অর্থনৈতিক সহায়তা লাভ করেন।
ধুবড়ী লোকসভা কেন্দ্র
ধুবড়ী লোকসভা কেন্দ্রউত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। ধুবড়ী ১০ টি বিধানসভা খণ্ড নিয়ে গঠিত।
ধুবড়ী লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
পর্নোপিডিয়া
পর্নোপিডিয়া () একটি উইকি যার তথ্যাদি পর্নোগ্রাফি, যৌনতা, যৌনশিল্প এবং সম্পর্কিত সকল বিষয়াদি যেমন, অভিনেতা, অভিনেত্রী, পরিচালক, ভিডিও, বই, এবং খেলনা ইত্যাদি বিষয়ক একটি বিশ্বকোষ।
পর্নোপিডিয়া সাইটটি জার্মান অভিনেতা, দূরদর্শন হোস্ট, এবং প্রাক্তন যৌনাভিনেতা, টিল ক্রায়েমার কর্তৃক পরিচালিত।
দ্বিতীয় নৃপ কাম
দ্বিতীয় নৃপ কাম (রাজত্বকাল: ১০২৬-১০৪৭ খ্রিস্টাব্দ) ছিলেন হৈসল সাম্রাজ্যের আদিযুগের একজন রাজা। তিনি অধুনা ভারতের কর্ণাটক রাজ্যের মালেনাডু অঞ্চলের আদি নিবাসী ছিলেন। তিনি সম্ভবত পশ্চিম গঙ্গ রাজবংশের অধীনস্থ সামন্ত ছিলেন এবং চোলেদের বিরুদ্ধে অনেকগুলি যুদ্ধে অবতীর্ণ হয়েছিলেন। অধুনা কর্ণাটকের দক্ষিণাঞ্চল থেকে চোলেদের উৎখাত করতে না পারলেও, তিনি মালেনাডু অঞ্চলের কিছু কিছু এলাকা সফলভাবে শাসন করতেন।
এনএক্সটি নারী চ্যাম্পিয়নশিপ
এনএক্সটি নারী চ্যাম্পিয়নশীপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশীপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশীপ। এই চ্যাম্পিয়নশীপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যায়লি-কে হারিয়ে চ্যাম্পিয়ন হন।
এনএক্সটি ট্যাগ টিম চ্যাম্পিয়নশিপ
এনএক্সটি ট্যাগ টিম চ্যাম্পিয়নশীপ হল পেশাদারি কুস্তি চ্যাম্পিয়নশীপ, যেটি ডাব্লিউডাব্লিউই এনএক্সটি-এর অধীনে রয়েছে। এটি ডাব্লিউডাব্লিউই এর উন্নায়নমূলক শাখা এনএক্সটির একটি চ্যাম্পিয়নশীপ। এটির বর্তমান চ্যাম্পিয়ন হল দ্যা রেভিভাল, তাদের এটি দ্বিতীয় রাজত্ব। প্রথমবার তারা এই চ্যাম্পিয়নশীপটি ১৬২ দিন তাদের দখলে রেখেছিল। ৮ জুন ২০১৬-এ এনএক্সটি টেকঅভার:দ্যা এন্ড-এ তারা আমেরিকান আলফা-কে হারিয়ে দ্বিতীয় বারের মতো চ্যাম্পিয়নশীপ জয়লাভ করে।
ডাব্লিউডাব্লিউই ইউনিভার্সাল চ্যাম্পিয়নশিপ
ডাব্লিউডাব্লিউই ইউনিভার্সাল চ্যাম্পিয়নশিপ হল ডাব্লিউডাব্লিউই-এর একটি ওয়ার্ল্ড হেভিওয়েট চ্যাম্পিয়নশিপ। এটি ডাব্লিউডাব্লিউই-এর প্রধান দুইটি চ্যাম্পিয়নশিপের একটি। এটি ডাব্লিউডাব্লিউই ওয়ার্ল্ড চ্যাম্পিয়নশিপের বিপরীতে থাকবে। ১৯ জুলাই ২০১৬-এ ডাব্লিউডাব্লিউই ড্রাফ্‌ট-এর মাধ্যমে ডাব্লিউডাব্লিউই ওয়ার্ল্ড চ্যাম্পিয়নশিপ-টি "স্ম্যাকডাউনের" প্রধান চ্যাম্পিয়নশিপে পরিণত হয়। এরই প্রেক্ষিতে ২৫ জুলাই ২০১৬-এ মিক ফলেয় এবং স্টেফানি ম্যাকমোহান ঘোষণা করে যে, "র"-এর প্রধান চ্যাম্পিয়নশিপ হিসেবে ডাব্লিউডাব্লিউই ইউনিভার্সাল চ্যাম্পিয়নশিপ ঘোষণা করে। "ডাব্লিউডাব্লিউই ইউনিভার্স"-এর সম্মানে এর নামকরণ করা হয় "ডাব্লিউডাব্লিউই ইউনিভার্সাল চ্যাম্পিয়নশিপ"।
28, 2022 অনুযায়ী,
টিল ক্রায়েমার
টিল ক্রায়েমার (জন্মঃ ১৮ অগাস্ট, ১৯৭৭) একজন জার্মান অভিনেতা, প্রাক্তন যৌনশিল্পী, সংবাদপত্রের বিভাগীয় লেখক, দূরদর্শন উপস্থাপক, রেডিও জকি, চলচ্চিত্র সমালোচক এবং স্ট্যান্ড-আপ কমেডিয়ান। তিনি যৌনশিল্প, যৌনতা ও যৌনকর্ম সম্পর্কিত বিশ্বকোষ পর্নোপিডিয়ার কর্ণধার।
হৈসল বিনয়াদিত্য
বিনয়াদিত্য (রাজত্বকাল: ১০৪৭-১০৯৮ খ্রিস্টাব্দ) ছিলেন হৈসল সাম্রাজ্যের একজন জৈন রাজা। তিনি তাঁর দীর্ঘ শাসনকালে নিজেকে কল্যাণী চালুক্যদের এক যোগ্য সামন্ত শাসক হিসেবে তুলে ধরতে সমর্থ হয়েছিলেন। তিনি কোঙ্গলব, চেঙ্গলব, হুমচা শিমোগের সান্তারা প্রমুখ মালনাড দলপতি এবং বয়ালনাডুর (বৈনাডু) কদম্বদের চালুক্য নিয়ন্ত্রণে আনতে সহায়তা করেন। গঙ্গবডিতে চোল শাসন প্রতিষ্ঠিত হওয়ার পর গঙ্গদের রাজত্ব সম্পূর্ণ লোপ পায়। এরপর বিনয়াদিত্য গঙ্গবডির কিয়দংশ নিজের অধীনে আনেন। তিনি চালুক্য প্রথম সোমেশ্বরের শ্যালক অথবা শ্বশুর ছিলেন।
জোসেফ স্কুলিং
জোসেফ আইজ্যাক স্কুলিং (; জন্ম: ১৬ জুন, ১৯৯৫) বিশিষ্ট সিঙ্গাপুরী সাঁতারু। ২০১৬ সালের রিও অলিম্পিকের সাঁতারের ১০০ মিটার বাটারফ্লাইয়ে স্বর্ণপদক জয় করে বিস্ময়ের জন্ম দেন। এরফলে সিঙ্গাপুরের ইতিহাসে প্রথম অলিম্পিক স্বর্ণ জয়ের রেকর্ড গড়েন জোসেফ স্কুলিং। এ বিষয়ে তিনি ৫০.৩৯ সেকেন্ড সময় নেন যা একাধারে অলিম্পিক, এশীয় ও জাতীয় রেকর্ডবিশেষ।
জোসেফ স্কুলিং তৃতীয় প্রজন্মের সিঙ্গাপুরী। তিনি ইউরেশীয় বংশোদ্ভূত। মে এবং কলিন স্কুলিং দম্পতির একমাত্র সন্তান তিনি। মে চীনা মালয়েশীয় বংশোদ্ভূত এবং সিঙ্গাপুরের স্থায়ী অধিবাসী। পূর্বে তিনি মালয়েশীয় রাজ্য পেরাকের পক্ষে টেনিসে প্রতিনিধিত্ব করেন। অন্যদিকে সিঙ্গাপুরে জন্মগ্রহণকারী কলিন ব্যবসায়ে সম্পৃক্ত। র‌্যাফলস ইনস্টিটিউশনে পড়াশোনা করেন ও হার্ডলার এবং ওয়াটারপোলোতে দক্ষ। তিনি সফটবলে সিঙ্গাপুরের প্রতিনিধিত্ব করেছেন। তার গ্র্যান্ড আঙ্কেল লয়েড ভালবার্গ সিঙ্গাপুরের প্রথম অলিম্পিয়ান হিসেবে ১৯৪৮ সালের গ্রীষ্মকালীন অলিম্পিকে অংশ নেন। জোসেফ স্কুলিংও সিঙ্গাপুরে জন্মগ্রহণ করেন ও সেখানেই শৈশবকাল অতিবাহিত করেন।
মার্কিন যুক্তরাষ্ট্রের বোলস স্কুলে অধ্যয়ন করেছেন। ঐ স্কুলেই সাঁতারে প্রশিক্ষণ নেন যা সাঁতার শেখার আদর্শ প্রতিষ্ঠান। অ্যাংলো-চীনা স্কুলে অধ্যয়ন শেষে বর্তমানে অস্টিনের টেক্সাস বিশ্ববিদ্যালয়ে পড়াশোনা করছেন। সেখানে তিনি টেক্সাস লংহর্নস সাঁতার দলের সদস্য হন। এ দলটি কলেজ পর্যায়ের সাঁতার পরিকল্পনার আওতায় অন্যতম শীর্ষ দল হিসেবে পরিচিত। মার্কিন যুক্তরাষ্ট্র পুরুষ অলিম্পিক দলের দুইবারের প্রধান কোচ এডি রিজের তত্ত্বাবধানে এ পরিকল্পনাটি পরিচালিত হচ্ছে।
স্কুলিং ২০১৫ সালের বিশ্ব অ্যাকুয়াটিক চ্যাম্পিয়নশীপে ২৩.২৫ সেকেন্ড সময় নিয়ে ৫০ মিটার বাটারফ্লাইয়ে এশীয় ও জাতীয় রেকর্ডের অধিকারী। ২০১১ সালের সী গেমসে ২০০ মিটার বাটারফ্লাইয়ে জয়লাভের ফলে প্রথমবারের মতো ২০১২ সালের অলিম্পিকে খেলার যোগ্যতা অর্জন করেন।
যখন তার বয়স ১৩ ছিল, তখন মার্কিন সাঁতার দল বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে অংশগ্রহণের লক্ষ্যে সিঙ্গাপুরে প্রশিক্ষণ শিবির স্থাপন করে। সেখানেই মাইকেল ফেলপসের সাথে তার স্বাক্ষাৎ হয় যা তাকে পরবর্তীকালে সাঁতারু হিসেবে গড়ে তুলতে ভীষণভাবে উদ্বুদ্ধ করে। পরবর্তীতে তাকেই তিনি ২০১৬ সালের গ্রীষ্মকালীন অলিম্পিকের ১০০ মিটার বাটারফ্লাইয়ে পরাজিত করে স্বর্ণ লাভের মাধ্যমে নিজস্ব সক্ষমতা প্রদর্শন করেন।
ইসলামিক ফ্রন্ট বাংলাদেশ
ইসলামিক ফ্রন্ট বাংলাদেশ বাংলাদেশ আহলে সুন্নাত ওয়াল জমা'আতের আদর্শবাহী বাংলাদেশ নির্বাচন কমিশন কর্তৃক নিবন্ধিত একটি ইসলামী রাজনৈতিক দল। আল্লাহ ও তাঁর হাবীব সাল্লাল্লাহু তা’আলা আলায়হি ওয়াসাল্লাম-এর সন্তুষ্টি অর্জনের মধ্য দিয়ে দেশের সর্বস্তরে কুরআন সুন্নাহর আইন বাস্তবায়নের জন্য ১৯৯০ সালে প্রতিষ্ঠা লাভ করে ‘ইসলামিক ফ্রন্ট বাংলাদেশ’। এটি দেশের জাতীয় সংসদ নির্বাচনসহ বিভিন্ন আঞ্চলিক নির্বাচনে দলটি অংশগ্রহণ করে থাকে। দলটির বর্তমান চেয়ারম্যান হলেন আল্লামা সৈয়দ মোঃ বাহাদুর শাহ মোজাদ্দেদী এবং মহাসচিব হলেন আল্লামা জয়নুল আবেদীন জুবাইর। এই দলের নির্বাচনী প্রতীক চেয়ার।
ছড়ি
ছড়ি অর্থ পাহাড়িয়া নদী, ক্ষুদ্র স্রোত। ছড়া অর্থেও তাই। হরিচরণ বন্ধোপাধ্যায় কর্তৃক সম্পাদিত বঙ্গীয় শব্দকোষ মতে শব্দটি সংস্কৃত সরিৎ হতে উৎপন্ন হয়েছে। সং সরিৎ > প্রাঃ সয়িআ > ছড়ি, ছড়া।
বাংলাদেশে ছড়ি নামযুক্ত একটি জেলা এবং এগারোটি উপজেলা আছে। যথা,